hotchpotch/miracl-hf-unified huggingface dataset:
কারপাল টানেল সিন্ড্রোম
কার্পাল টানেল সিন্ড্রোম () এক প্রকারের কব্জির প্রদাহজনিত রোগ।
কারপাল টানেল অর্থাৎ কব্জির হাড়গুলির(ও সংশ্লিষ্ট কব্জি ভাজকরার পেশীগুলির সংযোগকারী টেন্ডন সমূহের)মধ্যবর্তী সুড়ঙ্গে মিডিয়ান স্নায়ুর নিষ্পেষণ/পীড়ন জনিত কারণে এই প্রদাহ হয়ে থাকে।
নিয়মিত ও ক্রমাগত ভাবে কব্জির উপর চাপ পড়ে, যেমন - অনেকক্ষণ ধরে টাইপ করা - এরকম কাজ এই রোগে ঘটায় কারণ:সি টি এস সমস্যাতে সাধারণত মাউস ব্যবহার কারি হাতই আক্রান্ত হয়ে থাকে, তবে কি-বোর্ড ব্যবহার থেকেও এটি হতে পারে ৷ ছবিগুলো দেখলে বোঝা যাবে হাতের তালুর গোড়ার দিক যা সবসময় টেবিলে থাকে সেই অংশের টেন্ডন এবং নার্ভ এতে আক্রান্ত হয়৷ নার্ভ আক্রান্ত হওয়ার ফলে এর প্রভাব অনেক ব্যাপক হয় বা হতে পারে৷
সাধারণত কব্জিসন্ধিতে ব্যাথা বা অস্বস্তী লাগা বেশী সময় কাজ করতে না পারা হাতের পেশীতে ব্যাথা হওয়া এবং হাত অসাড় মনে হওয়া, রাতে ব্যাথা হওয়া, শক্ত হয়ে যাওয়া, হাতে শক্তি না পাওয়া ইত্যাদি৷
এই রোগের উপষমের জন্য শল্যচিকিৎসা ও অন্যান্য ধরণের চিকিৎসা চালু আছে। মারাত্মক আকার ধারণ করলে অর্থাত্‍ রাতে ঘুমাতে না পারার মত ব্যথা বা কাজ করাই যায় না এমন অবস্থা হলে স্প্লিন্ট স্থাপন, হাইড্রোকর্টিসোন ইন্জেকসন, বা শল্য চিকিৎসা দ্বারা মিডিয়ান স্নায়ুকে চাপমুক্ত করার দরকার হতে পারে৷ 
অস্ত্রোপচার করে স্নায়ুকে চাপমুক্ত করে পেশী সমুহের কার্যক্ষমতা ফিরিয়ে আনার চেষ্টা করা হয়। সাধারণত মারাত্মক আকার ধারণ করলতবেই শল্য চিকিৎসা করতে হতে পারে৷ পুরো উন্মুক্ত না করে দূরবীন জাতীয় অস্ত্রোপচারও করা সম্ভব।
রোগের কারণ দূর করা চিকিৎসা ছাড়া, এর উপসর্গের নানা উপশমপদ্ধতি চালু আছে, যেমন: ব্যাথার ওষুধ, আল্ট্রা সাউন্ড, লেজার থেরাপি ইত্যাদি৷
জানজাবিদ
জানজাবিদ বা "'জানজাউইদ" পশ্চিম সুদানের দার্ফুর অঞ্চলের জঙ্গীবাহিনীর নাম। শব্দটি ফার্সি "জাঙ্গাউই" শব্দ থেকে এসেছে (একই ফার্সি শব্দ থেকে বাংলা "জঙ্গী" শব্দটিও এসেছে।) ১৯৯০ ও ২০০০-এর দশকে এরা সুদানে গণহত্যা, ধর্ষণ ও ধ্বংসযজ্ঞ চালায়।
স্পুতনিক প্রকল্প
স্পুতনিক প্রকল্প তদানিন্তন সোভিয়েত ইউনিয়ন এর মহাকাশ অভিযানের একটি পর্যায়, যার অধীনে একাধিক কৃত্রিম উপগ্রহ উৎক্ষেপণ করা হয়। স্পুতনিক শব্দটি রুশ ভাষার ("Спутник") এর অর্থ "সহ অভিযাত্রী", অবশ্য রুশ ভাষায় এর দ্বারা উপগ্রহও বোঝানো হয়ে থাকে। রুশ ভাষায় এর উচ্চারণ [ˈsputnʲɪk], কিন্তু ইংরেজিতে উচ্চারণ করা হয় সাধারণত /ˈspʊtnɪk/.
স্পুতনিক ১ বিশ্বের প্রথম কৃত্রিম উপগ্রহ যা ১৯৫৭ খ্রীস্টাব্দের অক্টোবর ৪ তারিখে উৎক্ষেপণ করা হয়।
স্পুতনিক ২ উৎক্ষেপিত হয় একই বছরের নভেম্বর ৩ তারিখে। এতে মহাকাশের প্রথম প্রাণী, লাইকা নামের একটি কুকুরকে পাঠানো হয়। অবশ্য ফেরত আসার কোন ব্যবস্থা রাখা হয় নাই, ফলে লাইকাই মহাকাশে মৃত্যুবরণকারী প্রথম পার্থিব প্রাণী।
১৯৫৮ সালের ফেব্রুয়ারি ৩ তারিখে স্পুতনিক ৩ উৎক্ষেপণ করার চেষ্টা সফল হয় নাই, সেটা সফলভাবে মহাকাশে প্রেরিত হয় মে ১৫ তারিখে। এতে করে ভূ-তাত্ত্বিক গবেষণার যন্ত্রপাতি পাঠানো হয়েছিল, কিন্তু টেপ রেকর্ডার বিকল হয়ে যাওয়াতে এটি কাজ করেনি।
দুই বছর পর, ১৯৬০ সালের মে ১৫ তারিখে স্পুতনিক ৪ প্রেরণ করা হয়।
স্পুতনিক ৫ এ করে বেল্কা ও স্ত্রেইকা নামের দুইটি কুকুর, ৪০টি ইঁদুর, দুইটি ছূঁচো এবং বিভিন্ন ধরণের গাছপালা ১৯৬০ সালের আগস্ট ১৯ তারিখে মহাকাশে পাঠানো হয়। পরদিন এটি পৃথিবীতে নিরাপদভাবে ফেরত আসে, এতে করে পাঠানো প্রাণীগুলো সবই সুস্থ ছিল।
সব স্পুতনিক উপগ্রহই আর-৭ ধরণের রকেটে করে পাঠানো হয়েছিল। এই রকেট অবশ্য যুদ্ধাস্ত্র হিসাবে পারমাণবিক বোমা বহনের জন্য তৈরি করা হয়েছিল।
স্পুতনিক ১ সারা বিশ্বকে চমক লাগিয়ে দিয়েছিল। সমসাময়িক মার্কিন যুক্তরাষ্ট্রের ভ্যানগার্ড মহাকাশ প্রকল্প ব্যর্থতায় পর্যবসিত হয়, যার দরুন সোভিয়েত ইউনিয়নের প্রতিদ্বন্দ্বী মার্কিন যুক্তরাষ্ট্র মহাকাশ দৌড়ে পিছিয়ে পড়ে। পাল্লা দেয়ার জন্য মার্কিন যুক্তরাষ্ট্র বেশ কিছু উপগ্রহ প্রেরণ করে, যার মধ্যে রয়েছে এক্সপ্লোরার ১, স্কোর প্রকল্প, কুরিয়ার ১বি ইত্যাদি। স্পুতনিক উৎক্ষেপণের সাফল্যকে টেক্কা দিতে মার্কিন যুক্তরাষ্ট্র নাসা প্রতিষ্ঠা করে। এছাড়া মার্কিন সরকার বিজ্ঞান গবেষণার খাতে বিপুল অর্থ বিনিয়োগ করে।
স্পুৎনিক ১
স্পুৎনিক ১ বিশ্বের প্রথম কৃত্রিম উপগ্রহ যা ১৯৫৭ খ্রীস্টাব্দের অক্টোবর ৪ তারিখে উৎক্ষেপণ করা হয়। তৎকালীন সোভিয়েত ইউনিয়ন এটি উৎক্ষেপণ করে। স্পুৎনিক ১-এর মহাকাশে প্রেরণের মাধ্যমে মহাকাশ যুগের সূচনা হয়।
রুশ প্রকৌশলী সের্গেই কোরলভ স্পুৎনিক ১-এর নকশা প্রণয়ন করেন।
বাংলাদেশ রপ্তানি প্রক্রিয়াকরণ অঞ্চল কর্তৃপক্ষ
বাংলাদেশ রপ্তানি প্রক্রিয়াকরণ অঞ্চল কর্তৃপক্ষ বা বেপজা ( "বাংলাদেশ এক্সপোর্ট প্রসেসিং জোন অথরিটি") বাংলাদেশের রপ্তানী প্রক্রিয়াজাতকরণ অঞ্চলের সংস্থা যা বর্তমান মুক্ত বাজার অর্থিনীতির যুগে বাংলাদেশে শিল্পায়নের মাধ্যমে দ্রুত উন্নতি এবং বিদেশী বিনিয়োগকে উৎসাহিত করার উদ্দেশ্যে প্রতিষ্ঠিত হয়েছে। বেপজার প্রাথমিক লক্ষ্য হচ্ছে বাংলাদেশের বিভিন্ন স্থানে রপ্তানী প্রক্রিয়াকরণ এলাকা প্রতিষ্ঠা করে সেখানে বিদেশী বিনিয়োগকারীদের জন্য বাংলাদেশে বিনিয়োগের সঠিক পরিবেশ নিশ্চিত করা।
বিবিসি বাংলা
বিবিসি বাংলা বিবিসি ওয়ার্ল্ড সার্ভিসের অধীনে বিদেশী ভাষা হিসেবে বাংলা ভাষায় সম্প্রচারিত একটি বিভাগ।
বিবিসি থেকে বাংলা সম্প্রচার শুরু হয় ১৯৪১ সালের ১১ই অক্টোবর। প্রথমে এর অনুষ্ঠান সম্প্রচারিত হতো ১৫ মিনিট। নিরপেক্ষ অনুষ্ঠান তথা সংবাদ পরিবেশনের কারণে বাংলাদেশ ও ভারতের ১ কোটি ৩০ লক্ষ বাংলাভাষী মানুষের কাছে এটি একটি জনপ্রিয় নাম। বাংলাদেশের মহান মুক্তিযুদ্ধে এর নিরপেক্ষ সংবাদ প্রচারে বিপুল জনপ্রিয়তা ও বিশ্বাসযোগ্যতা অর্জন করেছিল।
বিবিসি বাংলা বিভাগের অনুষ্ঠান এফ.এম, মিডিয়াম ওয়েভ ও শর্টওয়েভে সমগ্র বিশ্বে সম্প্রচারিত হয় লন্ডনের বুশ হাউজের সদর দপ্তর হতে। তাছাড়া ঢাকা, কোলকাতা ব্যুরো অফিসে এ বিভাগের সম্প্রচার ত্বরান্বিত করতে কাজ করছেন অনেক সংবাদকর্মী ও প্রযোজক। রেডিও, ইন্টারনেট, ইন্টারনেট রেডিও এবং ভিডিও এ সকল মাধ্যমেই বিবিসি বাংলা সম্প্রচারিত হচ্ছে।
বাংলাদেশে যেসব শহর থেকে এফ এম প্রচার তরঙ্গে বিবিসি বাংলার অনুষ্ঠান শোনা যায় তার তালিকা নিম্নরূপঃ-
ভারতের যেসব শহরে
বর্তমানে এই বিভাগ থেকে প্রতিদিন সকাল এবং সন্ধ্যা - ২ দফায় ৩০ মিনিটের অনুষ্ঠান সম্প্রচার করা হয়। 
অনুষ্ঠান সমুহের নাম এবং প্রচারের সময় -
বিবিসি বাংলার আয়োজন বাংলাদেশ সংলাপ বাংলাদেশের স্যাটেলাইট চ্যানেল “চ্যানেল আই”-এর সহযোগিতায় সম্প্রচারিত একটি অনুষ্ঠান, যেটি বিবিসি বাংলা রেডিওতে এবং বিবিসি বাংলার ওয়েবসাইটে নিয়মিত প্রচারিত হয়। সমসাময়িক ও গুরুত্বপূর্ণ বিষয়গুলো নিয়ে শ্রোতা, দর্শক এবং সংশ্লিষ্ট ব্যক্তিবর্গের সরাসরি অংশগ্রহণে এ অনুষ্ঠান প্রচারিত হয়। 'বাংলাদেশ সংলাপের' প্রতিটি অনুষ্ঠানে শ্রোতারা আমন্ত্রিত প্যানেল সদস্যদের কাছে তাদের প্রশ্ন এবং কোন কোন ক্ষেত্রে প্রশ্নের উত্তর নিয়ে মতামত দেন। অনুষ্ঠানের ব্যাপ্তি হচ্ছে ৫০ মিনিট।
বিবিসি বাংলা এশিয়া, মধ্যপ্রাচ্য, দূরপ্রাচ্য, আমেরিকা এবং ইউরোপ-সহ সমগ্র বিশ্বে বাংলাভাষী মানুষের কাছে অন্যতম একটি সংবাদ মাধ্যম।
ঢাকা বিদ্যুৎ বিতরণ কর্তৃপক্ষ
ঢাকা বিদ্যুৎ বিতরণ কর্তৃপক্ষ বা ঢাকা ইলেক্ট্রিক সাপ্লাই অথোরিটি বা ডেসা (DESA) বাংলাদেশের বিদ্যুৎ, জ্বালানী ও খনিজ সম্পদ মন্ত্রণালয়ের অধীনে প্রতিষ্ঠিত সংস্থা। এই সংস্থা মূলত ঢাকার অভ্যন্তরে বিদ্যুৎ বিতরণ ও সঞ্চালনের দায়িত্বে নিয়োজিত। ১৯৯০ সালের রাষ্ট্রপতির এক জরুরি অধ্যাদেশ (বিধি-৩৬) বলে এই সংস্থা প্রতিষ্ঠিত হয়। ১৯৯১ সালের ১লা অক্টোবর থেকে এই সংস্থার কার্যক্রম শুরু হয়।
১৯৭২ সালে বাংলাদেশের প্রথম সরকার, বিদ্যুৎখাতে বিনিয়োগের গতি বাড়ানোর জন্য একটি অধ্যাদেশ জারি করে বাংলাদেশ বিদ্যুৎ উন্নয়ন বোর্ড (বি পিডিবি) তৈরি করে। ১৯৭২ থেকে ১৯৯৫ সাল পর্যন্ত বি পিডিবি দেশের ৪৭৫ মেগাওয়াট থেকে ২৮১৮ মেগাওয়াট বিদ্যুৎ উৎপাদনে সক্ষম হয়েছে এবং তার ২৩০ কেভি এবং ১৩২ কেভি ট্রান্সমিশন নেটওয়ার্ক যথাক্রমে ৪১৯ কিলোমিটার এবং ২৫৬৯ কিলোমিটার।
নন্টে ফন্টে
নন্টে ফন্টে বাঙলা ভাষায় লিখিত জনপ্রিয় একটি চিত্রায়িত কৌতুক কাহিনীমালা বা কমিকস। একটি বিখ্যাত ভারতীয় বাঙ্গালী চিত্রশিল্পী নারায়ণ দেবনাথের কর্তৃক উদ্ভাবিত ও অঙ্কিত। এটি প্রথম প্রকাশিত হয় মাসিক পত্রিকা 'কিশোর ভারতী'তে(১৯৬৯)। পরবর্তীতে দেব সাহিত্য কুটির থেকে বই আকারে প্রকাশিত হয়েছে। ২০০৩ খ্রিস্টাব্দ থেকে রঙিন সংষ্করণও প্রকাশিত হচ্ছে। এই কমিক থেকে পরে একটি এনিমেটেড ভিডিও সিরিজও নির্মিত হয়েছে।
নন্টে ও ফন্টে সমবয়সী সহপাঠী দুই বন্ধু, তারা পশ্চিম বাংলার কোনো অজানা মফস্বল শহরের একটি বোর্ডিং স্কুলে থেকে লেখাপড়া করে। তাদের এই বোর্ডিং স্কুলের জীবনের ছোটখাটো বিভিন্ন মজার মজার ঘটনা নিয়েই এই কমিক। তাদের সাথে একই বোর্ডিংয়ে থাকে কেল্টু নামের পাজী ধরনের একটু বেশি বয়সের এক দুষ্টু ছাত্র, "কেল্টুদা" নামে যাকে বোর্ডিংয়ের বাকি ছাত্ররা সম্বোধন করে থাকে। অধিকাংশ গল্পের বিষয়বস্তু কেল্টুর সাথে নন্টে-ফন্টের রেষারেষি, যার পরিসমাপ্তি ঘটে কেল্টুর উচিত সাজার মাধ্যমে।
কমিকের প্রধান চরিত্ররা সকলেই স্কুল হোস্টেলের বাসিন্দা। নন্টে ফন্টেসহ আরও কিছু ছাত্র এবং বোর্ডিংয়ের সুপারিন্টেনডেন্ট স্যার হলেন প্রধান চরিত্র। এছাড়াও রয়েছে হোস্টেলের বাবুর্চি ও অন্যান্য কাজের লোকজন। মাঝেমধ্যে স্কুলের হেডমাস্টার মহাশয়কেও দেখা যায়। গল্পের প্রায় সব চরিত্রের, বিশেষ করে ছাত্রদের রয়েছে হাস্যরস উদ্রেককারী অদ্ভুত সব ডাকনাম।
প্রথম প্রতিশ্রুতি (উপন্যাস)
প্রথম প্রতিশ্রুতি বিখ্যাত ভারতীয় বাঙালি লেখিকা আশাপূর্ণা দেবীর একটি বিখ্যাত উপন্যাস। এই উপন্যাসের জন্য তিনি ভারতের সর্বোচ্চ সাহিত্য সম্মান জ্ঞানপীঠ পুরস্কার লাভ করেন। পরবর্তী কালে এই উপন্যাসটি অবলম্বনে একটি বাংলা সিনেমাও তৈরি হয় ১৯৭১ সালে। পরিচালনা করেন, দীনেন গুপ্ত। এটি একটি উপন্যাস ত্রয়ীর প্রথম উপন্যাস। পরবর্তী দুটি উপন্যাসের নাম হল সুবর্ণলতা এবং বকুলকথা।
কিরিবাস
কিরিবাস (গিলবার্টীয় ও ইংরেজি Kiribati "কিরিবাস্‌" (ঊচ্চারণঃ or ),)) মধ্য প্রশান্ত মহাসাগরে অবস্থিত কমনওয়েলথ অভ নেশনস-এর অন্তর্ভুক্ত স্বাধীন প্রজাতান্ত্রিক দ্বীপরাষ্ট্র। এটি মাইক্রোনেশিয়ার অংশ এবং হাওয়াই দ্বীপপুঞ্জের প্রায় ৪০০০ কিমি দক্ষিণ-পশ্চিমে অবস্থিত।
কিরিবাস বিষুবরেখার কাছাকাছি ৩৫ লক্ষ বর্গ কিলোমিটার এলাকা জুড়ে ছড়িয়ে ছিটিয়ে থাকা ৩৩টি প্রবাল দ্বীপ নিয়ে রাষ্ট্রটি গঠিত। এগুলিকে তিনটি দলে ভাগ করা যায় – গিলবার্ট দ্বীপপুঞ্জ, ফিনিক্স দ্বীপপুঞ্জ, এবং লাইন দ্বীপপুঞ্জ। একটি বাদে সবগুলি দ্বীপই অ্যাটল প্রকৃতির, অর্থাৎ বলয়াকার দ্বীপ যার মাঝখানে রয়েছে শান্ত হ্রদ বা ল্যাগুন। শুধু গিলবার্ট দ্বীপপুঞ্জের বানাবা দ্বীপটি অ্যাটল নয়। কিরিবাসের ৩৩টি দ্বীপের মধ্যে ২১টিতে মানুষের বসতি আছে। বেশির ভাগ জনগণই গিলবার্ট দ্বীপপুঞ্জের দ্বীপগুলিতে বাস করেন। ফিনিক্স দ্বীপপুঞ্জের কেবল একটিতে এবং লাইন দ্বীপপুঞ্জের তিনটিতে লোকালয় আছে। গিলবার্ট দ্বীপপুঞ্জের একটি অ্যাটল তারাওয়া কিরিবাসের রাজধানী। তারাওয়ার একটি ক্ষুদ্র দ্বীপ বাইরিকি প্রশাসনিক কেন্দ্র।
১৮৯২ ও ১৯০০ সালের মধ্যবর্তী সময়ে ব্রিটিশ সরকার গিলবার্ট দ্বীপপুঞ্জকে একটি ব্রিটিশ প্রোটেক্টোরেট বানায়। ১৯১৬ সালে দ্বীপগুলি তাদের সার্বভৌমত্ব বিসর্জন দিয়ে গিলবার্ট ও এলিস দ্বীপপুঞ্জ উপনিবেশের অংশে পরিণত হয়। ফিনিক্স ও লাইন দ্বীপগুলিও এই উপনিবেশে যোগদান করে। পরে এলিস দ্বীপপুঞ্জ আলাদা হয়ে যায় (বর্তমানে টুভালু নামে পরিচিত)। ১৯৭৯ সালে এই উপনিবেশ স্বাধীন কিরিবাস প্রজাতন্ত্র হিসেবে আত্মপ্রকাশ করে।
"কিরিবাস" (Kiribati) নামের উৎস হচ্ছে ইংরেজি "গিলবার্টস" (Gilberts) নামের স্থানীয় উচ্চারণ। যদিও দেশের নামের বানান "Kiribati", গিলবার্টীয় ও ইংরেজি ভাষায় এর সঠিক উচ্চারণ "কিরিবাতি" বা "কিরিবাটি" নয়, বরং "কিরিবাস্‌"।
জাতীয় পার্টি (এরশাদ)
জাতীয় পার্টি (এরশাদ) বাংলাদেশের একটি রাজনৈতিক দল। সাবেক রাষ্ট্রপতি হুসেইন মুহাম্মদ এরশাদ ১৯৮৬ সালের ১ জানুয়ারি এই দল গঠন করেন। মূল দল জাতীয় পার্টি বিভক্ত হয়ে এই দলে পরিণত হয়। এর মূল নেতা এবং প্রতিষ্ঠাতা সাবেক রাষ্ট্রপতি ও জেনারেল হুসেইন মুহাম্মদ এরশাদ। বর্তমানে এর মূল দল জাতীয় পার্টি ৩-টি অংশে বিভক্ত। মূল দলের নেতা এরশাদ, তবে অন্য দুইটি অংশের নেতা যথাক্রমে আনোয়ার হোসেন মঞ্জু ও নাজিউর রহমান মঞ্জু।
২০১৪ তে এরশাদ এর কাজের জন্য জাতীয় পার্টি বিভক্ত হয়ে সাবেক প্রধানমন্ত্রী কাজী জাফর আহমেদ ও সাবেক মন্ত্রী মোস্তফা জামাল হায়দার এর নেতৃত্বে নতুন দল হয় এবং এটি ১৮ দলীয় জোটের সঙ্গে যুক্ত হয়ে ১৯ দলীয় জোট হয়।
জয়ন্ত বিষ্ণু নারলিকর
জয়ন্ত বিষ্ণু নারলিকর (জন্ম: ১৯ জুলাই, ১৯৩৮ - ) (মারাঠি: जयंत विष्णू नारळीकर) একজন ভারতীয় মারাঠি জ্যোতির্পদার্থবিজ্ঞানী। বেনারস হিন্দু ও কেমব্রিজ বিশ্ববিদ্যালয়ের প্রাক্তনী ও মুম্বাইয়ের টাটা ইনস্টিটিউট অফ ফান্ডামেন্টাল রিসার্চে কর্মরত এই বিজ্ঞানী স্থিতাবস্থা তত্ত্বের অন্যতম প্রবক্তা। নারলিকর ইংরেজি ও মারাঠি উভয় ভাষায় একাধিক বিজ্ঞান বিষয়ক গ্রন্থের রচয়িতা এবং ভারতের এক বিশিষ্ট কল্পবিজ্ঞান লেখক। মাতৃভাষা মারাঠিতে রচিত তাঁর কল্পবিজ্ঞান কাহিনিগুলি বিভিন্ন ভাষায় অনূদিত হয়েছে।
জয়ন্ত বিষ্ণু ১৯৫৭ সালে বেনারস হিন্দু বিশ্ববিদ্যালয় থেকে গণিতে বিএসসি এবং ১৯৬০ সালে ক্যাম্ব্রিজ বিশ্ববিদ্যালয় থেকে গণিতে বিএ ডিগ্রি অর্জন করেন। ক্যাম্ব্রিজে তার সহপাঠী ছিলেন জামাল নজরুল ইসলাম। ১৯৬৩ সালে ফ্রেড হয়েলের তত্ত্বাবধানে ডক্টরেট ডিগ্রি লাভ করেন। ১৯৬৪ সালে তিনি গণিতে এমএ ডিগ্রি অর্জন করেন। ১৯৭৬ সালে তিনি গণিতে ডিএসসি (ডক্টর অব সায়েন্স) ডিগ্রি অর্জন করেন।
ডক্টরেট ডিগ্রি অর্জনের পর জয়ন্ত বিষ্ণু ১৯৭২ সাল পর্যন্ত ক্যাম্ব্রিজ বিশ্ববিদ্যালয়ের কিংস কলেজের বেরি র‍্যামজে ফেলো হিসেবে কাজ করেন। ১৯৬৬ থেকে ১৯৭২ সাল পর্যন্ত তিনি ক্যাম্ব্রিজ বিশ্ববিদ্যালয়ের ইনস্টিটিউট অব থিওরেটিক্যাল অ্যাস্ট্রোনমিতে প্রতিষ্ঠাকালীন সদস্য হিসেবে কাজ করেছেন।
ক্যাম্ব্রিজে বিএ ডিগ্রিতে অসাধারণ ফলাফলের জন্য টাইসন মেডেল লাভ করেন। ১৯৬২ সালে তিনি স্মিথ'স প্রাইজ লাভ করেন। ১৯৬৫ সালে তিনি ভারতের তৃতীয় সর্বোচ্চ অসামরিক সম্মান পদ্মভূষণ লাভ করেন। ১৯৬৭ সালে অ্যাডাম'স প্রাইজ লাভ করেন। ২০০৪ সালে তিনি ভারতের দ্বিতীয় সর্বোচ্চ অসামরিক সম্মান পদ্মবিভূষণ লাভ করেন। ২০১১ সালে তিনি মহারাষ্ট্র সরকারের সর্বোচ্চ অসামরিক সম্মান মহারাষ্ট্র ভূষণ পুরস্কার লাভ করেন।
দেশ (পত্রিকা)
দেশ পশ্চিমবঙ্গের সাহিত্য বিষয়ক বাংলা পাক্ষিক পত্রিকা, যা কলকাতা থেকে প্রকাশিত হয়। নভেম্বর ২৪, ১৯৩৩ সাল থেকে আনন্দ বাজার পত্রিকা গ্রুপ কর্তৃক প্রতি মাসের ২ এবং ১৭ তারিখে প্রকাশিত হয়। সাগরময় ঘোষের পরে বর্তমানে হর্ষ দত্ত সম্পাদনার দায়িত্ব পালন করছেন। প্রথম দিকে এটি পুরোপুরি সাহিত্য পত্রিকা ছিলো। যদিও দেশে এখন সাহিত্য ছাড়া রাজনীতি, খেলা, আজকাল, বাংলার হালচাল, সিনেমা, থিয়েটার, সাম্প্রতিক বিষয় - সব নিয়ে ছাপা হচ্ছে।
বাংলাদেশ সড়ক পরিবহন কর্পোরেশন
বাংলাদেশ সড়ক পরিবহন কর্পোরেশন বা বি.আর.টি.সি. (Bangladesh Road Transport Corporation : BRTC) বাংলাদেশের সড়ক পরিবহন ও যাতায়াত ব্যবস্থার উন্নয়ন এবং নিয়ন্ত্রনের দায়িত্বে নিয়োজিত রাষ্ট্রীয় মালিকানাধীন সংস্থা। এটি যোগাযোগ মন্ত্রণালয়ের অধীনস্থ সংস্থা। ১৯৬১ সালে এক সরকারি অধ্যাদেশ জারীর মাধ্যমে ৪ ফেব্রুয়ারি বিআরটিসি প্রতিষ্ঠিত হয়। ২৩ ফেব্রুয়ারি ১৯৬৮ সালে আনুষ্ঠানিকভাবে মিরপুর ইপিআরটিসি বাস ডিপোতে প্রথম দোতালা বাস সার্ভিসের উদ্বোধন করা হয়। এই সেবার উদ্বোধন করেন পূর্ব পাকিস্তানের অর্থ মন্ত্রী ড. এম এন হুদা।
ভিশন ও মিশন
ভিশন : একটি নিরাপদ ও আরামদায়ক রাষ্ট্রীয় সড়ক পরিবহন ব্যবস্থা।
মিশন : বিআরটিসি-এর বহরে আধুনিক গাড়ি সংযোজন, গাড়ি রক্ষণাবেক্ষণ, যাত্রী সেবা নিশ্চিতকরণ ও মানব সম্পদ উন্নয়নের মাধ্যমে জনগণের প্রত্যাশিত অর্থ-সামাজিক উন্নয়ন সাধন করা।
এছাড়াও সাশ্রয়ী ভাড়ায়, দ্রুত, আরামপ্রদ, আধুনিক ও নিরাপদ সড়ক পরিবহণ ব্যবস্থা
সরকার কর্তৃক নির্ধারিত ভাড়ার মধ্যে গাড়ী পরিচালনা
প্রশিক্ষণের মাধ্যমে সড়ক পরিবহণের ক্ষেত্রে দক্ষ জনশক্তি সৃস্টি
সুষ্ঠু পরিবহণ ব্যবস্থা নিশ্চিত রাখার লক্ষ্যে স্ট্রাটিজিক ইন্টারভেনশনাল ভূমিকা পালন করা
দেশের দুর্যোগপূর্ণ সময়ে বিআরটিসি’র ট্রাকের মাধ্যমে মালামাল বহণ করা
দেশে আধুনিক সড়ক পরিবহন সেবা প্রদান
ইন্টারনেট সুবিধাসহ বিআরটিসি বাসে Wi-Fi সিস্টেম চালু করা
তিতাস গ্যাস ট্রান্সমিশন এন্ড ডিস্ট্রিবিউশন কোম্পানী লিমিটেড
তিতাস গ্যাস ট্রান্সমিশন এন্ড ডিস্ট্রিবিউশন কোম্পানী লিমিটেড বাংলাদেশের বৃহত্তর ঢাকা, বৃহত্তর ময়মনসিংহ এবং ব্রাহ্মণবাড়িয়া অঞ্চলে গ্যাস সঞ্চালন ও বিতরন ব্যবস্থা নিয়ন্ত্রন করে থাকে। তেল,জ্বালানী ও খনিজ সম্পদ মন্ত্রণালয়ের আওতায় এবং পেট্রোবাংলার অধীনে তিতাস গ্যাস তাদের কার্যক্রম পরিচালনা করে থাকে। তিতাস ১৯৬৪ সালের ২০ নভেম্বর কোম্পানী আইনের আওতায় যৌথ তহবিল কোম্পানী হিসাবে আত্মপ্রকাশ করে। ১৯৬৮ সালের ২৮ এপ্রিল সিদ্ধিরগঞ্জ বিদ্যুৎ কেন্দ্রে গ্যাস সরবারহের মাধ্যমে তিতাস গ্যাসের কার্যক্রম শুরু হয়।
তিতাস গ্যাস কোম্পানীর ওয়েবসাইট
আমরা কি এই বাঙলাদেশ চেয়েছিলাম
আমরা কি এই বাঙলাদেশ চেয়েছিলাম বাংলাদেশের প্রথাবিরোধী লেখক হুমায়ুন আজাদ রচিত একটি ইতিহাস গ্রন্থ। ফেব্রুয়ারি ২০০৩ খ্রিস্টাব্দে (ফাল্গুন, ১৮০৯ বঙ্গাব্দ) আগামী প্রকাশনী, ঢাকা থেকে প্রথম প্রকাশিত হয়।
১৯৭১-এ স্বাধীনতা সংগ্রামের মধ্য দিয়ে স্বাধীন এবং সার্বভৌম রাষ্ট্র হিসেবে বাংলাদেশ প্রতিষ্ঠা হয়। এই গ্রন্থে স্বাধীনতাপরবর্তী তিরিশ বছরের শাসনব্যবস্থার ত্রুটি-বিচ্যূতি এবং সাধারণ মানুষের শোষণ-বঞ্চনা, নিগ্রহ ও আশাভঙ্গের কথা অকুতোভয়ে তুলে ধরা হয়েছে। ইতিহাসমূলক এই গ্রন্থের ভাষা সাহিত্যিক হলেও অধিকাংশ ক্ষেত্রে লেখকের পর্যবেক্ষণ বস্তুনিষ্ঠ ও বিশ্লেষণ নিরাবেগী। তাঁর দৃষ্টিভঙ্গী তীর্যক হলেও নিমোর্হ।
বাংলাদেশ শিল্পকলা একাডেমি
বাংলাদেশ শিল্পকলা একাডেমি রাষ্ট্রীয় পৃষ্ঠপোষকতায় বাংলাদেশের জাতীয় সংস্কৃতি কেন্দ্র। এই একাডেমি সংস্কৃতি বিষয়ক মন্ত্রণালয়ের অধীনে কার্যক্রম পরিচালনা করে থাকে।
সংস্কৃতিক যথার্থ পুনরুদ্ধারের উদ্দেশ্য শেখ মুজিবুর রহমান পাশ করেছিলেন বাংলা একাডেমি এ্যাকট। পরবর্তিতে জাতীয় সংস্কৃতির গৌরবময় বিকাশকে জাতীয় আন্দোলন হিসেবে গড়ে তুলতে ১৯৭৪ সালের ১৯ ফেব্রুয়ারি জাতীয় সংসদে গৃহীত “বাংলাদেশ শিল্পকলা একাডেমী এ্যাক্ট ১৯৭৪” (এ্যাকট নং ৩১ অফ ১৯৭৪) অনুসারে "বাংলাদেশ শিল্পকলা একাডেমী" প্রতিষ্ঠিত হয়। একাডেমীর প্রথম মহাপরিচালক ছিলেন ড. মুস্তাফা নূর-উল ইসলাম।
বাংলাদেশ শিল্পকলা একাডেমী, ঢাকার রমনায় সেগুনবাগিচা এলাকার দুর্নীতি দমন কমিশন ভবনের বিপরীতে অবস্থিত। সাংস্কৃতিক কার্যক্রম বিস্তৃত করার লক্ষ্যে ঢাকা মহানগর ব্যতীত দেশের ৬৩টি জেলায় "জেলা শিল্পকলা একাডেমী" প্রতিষ্ঠা করা হয়েছে। বাংলাদেশ শিল্পকলা একাডেমীর তত্ত্বাবধানে জেলা শিল্পকলা একাডেমীসমূহ একটি "কার্য নির্বাহী" কমিটি কর্তৃক পরিচালিত হয়। জেলা প্রশাসন পদাধিকার বলে উক্ত কমিটির সভাপতি হিসাবে দায়িত্ব পালন করেন। প্রত্যেক জেলায় একজন কালচারাল অফিসার রয়েছেন, যিনি জেলা শিল্পকলা একাডেমীর কার্যক্রম পরিচালনা করে থাকেন।
বাংলাদেশ শিল্পকলা একাডেমি নিম্নলিখিত বিভাগ নিয়ে গঠিত:
সাংস্কৃতিক বিষয়ের বিভিন্ন দিক নিয়ে গবেষণা করা এবং বাংলাদেশের জাতীয় সংস্কৃতির বিকাশ ও উন্নয়ন সাধনের মাধ্যমে দুস্থ ও গুণী শিল্পীদের যথাযথভাবে মূল্যায়ন করা এই প্রতিষ্ঠানের প্রধান কার্যাবলীর অংশ। অন্যদিকে বিভিন্ন পুরস্কার এবং সম্মাননা প্রদানসহ সাংস্কৃতিক সংস্থাসমূহকে অনুদান প্রদান করে থাকে এই প্রতিষ্ঠান। এছাড়াও এই একাডেমী, চারুকলা ও আলোকচিত্র প্রদর্শনী, নাটক, সংগীত ও নৃত্যনুষ্ঠান, আন্তর্জাতিক উৎসবের এবং প্রতিযোগীতার আয়োজন করে থাকে। পাশাপাশি চারুকলা, সংগীত, নৃত্য, নাটক ও চলচ্চিত্র বিষয়ক গ্রস্থাদি প্রকাশ, গবেষণা এবং প্রশিক্ষণ প্রদান করে থাকে। জাতীয় ও আন্তর্জাতিক গ্রন্থমেলায় অংশগ্রহন এবং প্রকাশনা বিক্রয়ের ব্যবস্থাসহ সিম্পোজিয়াম আয়োজনও করে থাকে।
আকাশবাণী
অল ইন্ডিয়া রেডিও ১৯২৭ সালে বেসরকারী রেডিও ক্লাবের উদ্যোগে সর্বপ্রথম বেতার সম্প্রচার শুরু করে। সাধারণ জনগণকে তথ্য, শিক্ষা ও বিনোদনমূলক অনুষ্ঠান প্রচারের জন্য ১৯৩৬ সালে আনুষ্ঠানিকভাবে ভারত সরকার কর্তৃক অল ইন্ডিয়া রেডিওর সম্প্রচার কার্যক্রম শুরু হয়।
১৯৪৭ যখন ভারত স্বাধীনতা লাভ করলো তখন অল ইন্ডিয়া রেডিও’র ১৮টি ট্রান্সমিটার সহ ৬টি সম্প্রচার কেন্দ্র ছিল। বেতার সম্প্রচারের ব্যাপ্তি ছিল ভৌগোলিক পরিসীমার ২.৫% এবং জনসংখ্যার ১১%। ভারতের স্বাধীনতার পর অল ইন্ডিয়া রেডিও’র দ্রুত বিকাশ ঘটে।
বর্তমানে অল ইন্ডিয়া রেডিও’র ১৪৪টা মিডিয়াম ট্রান্সমিশন (মিডিয়াম ওয়েভ), ৫৪টি হাই ফ্রিকোয়েন্সী (শর্ট ওয়েভ) এবং ১৩৯টি এফ এম ট্রান্সমিশন সহ ২১৫টি সম্প্রচার কেন্দ্র সমন্বয়ে সম্প্রচার নেটওর্য়াক চালু আছে। অল ইন্ডিয়া রেডিও ভৌগোলিক পরিব্যাপ্তির ১৯.৪২% এবং ৯৯.১৩% জনসংখ্যাকে এই সম্প্রচার সেবা দিয়ে যাচ্ছে । অভ্যন্তরীণ জনসংখ্যার জন্য অল ইন্ডিয়া রেডিও ২৪টি ভাষা এবং ১৪৬টি আঞ্চলিক ভাষায় (Dialect) এবং আন্তর্জাতিক শ্রোতাদের জন্য ১৭টি ভারতীয় ও ১০টি বিদেশী ভাষা সমন্বয়ে সর্বমোট ২৭টি ভাষায় বেতার সম্প্রচার করছে।
প্রথম আলো (উপন্যাস)
প্রথম আলো বিংশ শতাব্দীর শেষ ভাগের বিখ্যাত বাঙালি কবি ও কথাসাহিত্যিক সুনীল গঙ্গোপাধ্যায়ের লেখা একটি জনপ্রিয় ঐতিহাসিক উপন্যাস। দীর্ঘ এই উপন্যাসটি রচিত হয়েছে ঊনবিংশ শতকের শেষার্ধের পটভূমিকায়। সুনীল গঙ্গোপাধ্যায়ের আর এক বিখ্যাত উপন্যাস সেই সময়-এ যে কাল-পর্বের কথা আছে ঠিক তার পরের কাল-পরিধি এই উপন্যাসের উপজীব্য। ঊনবিংশ শতাব্দীর শেষ ভাগে জাতি হিসাবে বাঙালির আত্মসচেতনতা গড়ে ওঠার প্রক্রিয়া এ ঐতিহাসিক উপন্যাসের কেন্দ্রিয় সুর।
সুদীর্ঘ এই উপন্যাসটির শুরু হয় ত্রিপুরার রাজপরিবারের কাহিনি দিয়ে। তারপরে তা ক্রমশ জমাট বাঁধে কলকাতায় ঠাকুর পরিবারে এবং তৎকালীন অন্যান্য বিশিষ্ট সব মানুষদের নিয়ে। এই উপন্যাসের কেন্দ্রীয় চরিত্রগুলি সবই প্রায় বাস্তব ঐতিহাসিক চরিত্র। যেমন রবীন্দ্রনাথ, নরেন্দ্রনাথ (বিবেকানন্দ), রামকৃষ্ণ পরমহংস, নটী বিনোদিনী, গিরিশচন্দ্র প্রভৃতি। সুনীলই প্রথম রবীন্দ্রনাথকে উপন্যাসের চরিত্র হিসাবে ব্যবহার করেছেন। 
তবে উপন্যাসের মূল চরিত্র হিসেবে রয়েছে দুটি কাল্পনিক চরিত্র "ভরত ও ভূমিসুতা"। উপন্যাসটির ঘটনা প্রবাহ আবর্তিত হয়েছে এই দু'টি চরিত্রকে কেন্দ্র করেই।
উপন্যাসটি থেকে স্পষ্ট একটি ধারণা পাওয়া যায় রামকৃষ্ণ পরমহংস ও তাঁর শিষ্যদের সম্বন্ধে।
প্রথম আলো উপন্যাসটি দেশ পত্রিকায় ধারাবাহিক ভাবে প্রকাশিত হয়। পরবর্তী কালে আনন্দ পাবলিশার্স প্রাইভেট লিমিটেড থেকে গ্রন্থাকারে প্রকাশিত হয়। এই বইটির ইংরেজি সংস্করণ প্রকাশিত হয় অক্সফোর্ড থেকে।
অবজেক্ট ওরিয়েন্টেড প্রোগ্রামিং
কম্পিউটার প্রোগ্রামিং এর একটি ধরন হচ্ছে অবজেক্ট ওরিয়েন্টেড প্রোগ্রামিং। প্রোগ্রামিং এর জন্য এটি একটি শক্তিশালী হাতিয়ার। কম্পিউটার এর উন্নতির সাথে সাথে প্রোগ্রামিং-ও জটিলতর হতে থাকে। অবজেক্ট ওরিয়েন্টেড প্রোগ্রামিং সুবিন্যস্ত প্রোগ্রামিং এর ভাল দিকগুলো গ্রহণ করে এবং নতুন কিছু সুবিধা যোগ করে। খুব সাধারণ অর্থে বলতে গেলে, অবজেক্ট ওরিয়েন্টেড প্রোগ্রামিং কাজ করে কোড এবং তার সাথে সংশ্লিষ্ট ডাটা নিয়ে।
Object,
Class,
Data Hiding and Encapsulation,
Dynamic Binding,
Message Passing,
Inheritance,
Polymorphism,
Exception Handling,
জাভা অ্যাপলেট
অ্যাপলেট হচ্ছে জাভা (প্রোগ্রামিং ভাষা) দ্বারা লেখা প্রোগ্রাম যা কোন ওয়েবপেজ এ সংযুক্ত করার জন্য লেখা হয়। যদিও অ্যাপলেট কম্পিউটার প্রোগ্রাম, তবুও নিরাপত্তার কারণে অ্যাপলেটের কিছু সীমাবদ্ধতা রাখা হয়েছে।
জাভা অ্যাপলেট-এর নিচের এক বা একাধিক সুবিধা আছে।
জাভা অ্যাপলেট-এর নিচের এক বা একাধিক অসুবিধা আছে।
গুয়াশ
জলরঙের এক পরিবর্তিত রূপ, যাতে রঙের মধ্যে, চকের গুঁড়ো জাতীয় অস্বচ্ছ জিনিস মেশাবার ফলে জলরঙের সূক্ষ্ম রঙ্গককণিকা-জনিত স্বচ্ছতার পরিবর্তে অনচ্ছ পুরু রং হয়। ফলে জলরঙ দিয়েও তেলরঙের মত "ফিনিশিং" কাজ সহজে হয়।
অতীতে চকের গুঁড়োর বদলে ডিমের কুসুম মেশানো হত এবং পদ্ধতিটির নাম ছিল টেম্পেরা(), এখন বাজারের তৈরি গুয়াশ যেমন "পোস্টার কালার" তার স্হান নিয়েছে।
তেলরঙের অধিকাংশ পদ্ধতিগত সুবিধা গুয়াশ পদ্ধতিতে আছে। তদুপরি জলরঙের দুই গুণ- তেলরঙের মত শুকাতে দেরী লাগে না এবং সরঞ্জাম (যেমন ক্যানভাসের বদলে কাগজ) দামে সস্তা-গুয়াশ পদ্ধতিতেও আছে। অর্থাৎ জল ও তেল রঙের দ্বয়ী সুবিধা এই পদ্ধতিতে বিদ্যমান।
ভ্যানকুভার
ভ্যানকুভার (ইংরেজি ভাষায়:Vancouver; আ-ধ্ব-ব: [vænˈkuːvɚ]) কানাডার ব্রিটিশ কলাম্বিয়া প্রদেশের দক্ষিণ-পশ্চিম অংশে কানাডার পশ্চিম উপকূল তথা প্রশান্ত মহাসাগরীয় উপকূলে অবস্থিত একটি শহর। এটি জর্জিয়া প্রণালীর তীরে, কোস্ট পর্বতমালার পাদদেশে, মার্কিন যুক্তরাষ্ট্রের সাথে কানাডার সীমান্ত থেকে ৪৫ কিলোমিটার উত্তর-পশ্চিমে অবস্থিত। শহরটি মেট্রো ভ্যানকুভার নামক আঞ্চলিক জেলার অন্তর্ভুক্ত, যাতে প্রায় সাড়ে ২২ লক্ষ লোকের বাস; এটি পশ্চিম কানাডার বৃহত্তম এবং কানাডার ৩য় বৃহত্তম মেট্রোপলিটান এলাকা। মূল ভ্যানকুভার শহরে প্রায় ৬ লক্ষ লোকের বাস। ভ্যানকুভার শহরটি ব্রিটিশ নাবিক ও ক্যাপ্টেন জর্জ ভ্যানকুভারের নামে নামকরণ করা হয়েছে; তিনি ১৮শ শতকে এই অঞ্চলটিতে জরিপ চালান। আবার ভ্যানকুভার নামটি ওলন্দাজ শব্দগুচ্ছ "van Coevorden" থেকে এসেছে, যার অর্থ "Coevorden শহরের অধিবাসী"।
ফ্রেজার গিরিখাত স্বর্ণানুসন্ধানের যুগে, ১৮৬০-এর দশকে এই এলাকায় বহু অভিবাসী লোকের আগমন ঘটলে ভ্যানকুভার শহরের পত্তন হয়। তখন এটি একটি করাতকল এলাকা ছিল। ১৮৮৭ সালে এটি মহাদেশীয় রেলপথের সাথে যুক্ত হয় এবং কয়েক দশকের মধ্যেই দ্রুত একটি বড় শহরে পরিণত হয়। ব্রিটিশ কলাম্বিয়ার প্রাকৃতিক সম্পদের উপর ভিত্তি করে শহরের ব্যবসা বাণিজ্য গড়ে ওঠে; এদের মধ্যে বনজ সম্পদ আহরণ, খনিশিল্প, মৎস্য আহরণ এবং কৃষিখামার ছিল প্রাথমিক কিছু ব্যবসাক্ষেত্র। পানামা খালের উদ্বোধনের পর ভ্যানকুভার বন্দরের আন্তর্জাতিক গুরুত্ব বেড়ে যায়। বর্তমানে ভ্যানকুভার কানাডার সর্ববৃহৎ বন্দর এবং এটি উত্তর আমেরিকার যেকোন বন্দরের চেয়ে বেশি রপ্তানি করে।
সময়ের সাথে সাথে ভ্যানকুভার একটি সেবাভিত্তিক বাণিজ্যকেন্দ্রে পরিণত হয়েছে। ১৯৮৬ সালের বিশ্বমেলার পর এটি পর্যটকদের জন্য একটি আকর্ষণীয় গন্তব্যস্থল হিসেবে পরিগণিত হচ্ছে। নিউ ইয়র্ক ও লস অ্যাঞ্জেলেসের পরেই ভ্যানকুভার উত্তর আমেরিকার তৃতীয় বৃহত্তম চলচ্চিত্র শিল্পশহর। ভ্যানকুভারকে "উত্তরের হলিউড" নামেও ডাকা হয়। ভ্যানকুভার নিয়মিত বিশ্বের সবচেয়ে বাসযোগ্য তিনটি শহরের মধ্যে একটি হিসেবে পরিগণিত হয়ে আসছে।
২০১০ সালে ভ্যানকুভারে ২১শ শীতকালীন অলিম্পিক গেমসের আসর বসবে। ভ্যানকুভার এই সম্মানপ্রাপ্ত তৃতীয় শহর; এর আগে ১৯৭৬ সালে কানাডার মোঁরেয়ালে (মন্ট্রিয়ালে) এবং ১৯৮৮ সালে ক্যালগারিতে শীতকালীন অলিম্পিকস অনুষ্ঠিত হয়েছিল।
বুদাপেস্ট
বুদাপেশ্‌ৎ (হাঙ্গেরীয় ভাষায়: Budapest "বুদপেশ্ত্‌" আ-ধ্ব-ব: ['budɒpɛʃt]) বা বুদাপেস্ট হাঙ্গেরির রাজধানী ও প্রধান শহর। এটি দেশের রাজনৈতিক, বাণিজ্যিক, সামাজিক ও যোগাযোগব্যবস্থার কেন্দ্রস্থল।
বুদাপেশ্‌তের জনসংখ্যা প্রায় ১৭ লাখ। দানিয়ুব নদীর দুই তীরের শহর - পশ্চিম তীরের বুদা ও পুরানো বুদা, এবং পূর্ব তীরের পেশ্‌ৎ --- এই শহরগুলি একত্রিত হয়ে ১৮৭৩ খ্রিস্টাব্দের ডিসেম্বর ১৭ তারিখে বুদাপেশ্‌ৎ নগরীর পত্তন হয়। বর্তমানে এটি ইউরোপীয় ইউনিয়ন এর ৮ম বৃহত্তম শহর।
বুদাপেস্ট ইউরোপের অন্যতম সুন্দর শহর। এই শহরের বিশ ঐতিহ্যবাহী স্থানগুলোর মধ্যে রয়েছে দানিয়ুব নদীড় তীর, বুদা প্রাসাদ, আন্দ্রেসি এভিনিউ, হিরো’স স্কয়ার এবং মিলেনিয়াম পাতাল রেলপথ। মিলেনিয়াম পাতাল রেলপথ বিশ্বের দ্বিতীয় প্রাচীন পাতাল রেলপথ। বুদাপেস্টে অবস্থিত হাঙ্গেরীয় সংসদ ভবন বিশ্বের তৃতীয় বৃহত্তম সংসদ ভবন। প্রতিবছর বুদাপেস্টে ৪.৩ মিলিয়ন পর্যটন আসে। ইউরোমনিটর-এর এক জরিপ অনুসারে পর্যটকদের কাছে বুদাপেস্ট বিশ্বের ২৫তম জনপ্রিয় শহর।
বুদাপেস্ট মধ্য ইউরোপের একটি অর্থনৈতিক ও বাণিজ্যিক কেন্দ্র। মাস্টারকার্ডের উদীয়মান অঞ্চল সূচকে শহরটির স্থান ছিল তৃতীয়। এছাড়া জীবনযাত্রার মানের দিক থেকে এটি মধ্য ও পূর্ব ইউরোপের সবচেয়ে বাসযোগ্য শহর হিসেবে বিবেচিত হয়। ফোর্বস ম্যাগাজিন বুদাপেস্টকে বসবাসের জন্য ইউরোপের ৭তম উপযুক্ত শহর হিসেবে মর্যাদা দিয়েছে। ইউসিটিগাইড এর জরিপ অনুসারে এটি বিশ্বের ৯ম সুন্দর শহর। ইনোভেশন সিটিস-এর শীর্ষ একশটি শহরের তালিকায় বুদাপেস্টের অবস্থান প্রথম।
বুদাপেস্ট ফেরেন্ক লিস্জ্ত এয়ারপোর্ট
বুখারেস্ট
বুখারেস্ট রোমানিয়ার রাজধানী ও প্রধান শহর।
বার্লিন
বার্লিন () জার্মানির রাজধানী, এবং ইউরোপ মহাদেশের একটি ঐতিহাসিক শহর। বার্লিন শহরে ৩৪ লক্ষেরও বেশি লোক বাস করেন। শহরটি একাধারে একটি শহর এবং জার্মানির একটি রাজ্য। বার্লিনের আয়তন ৩৪৩ বর্গমাইল; এটির আয়তন প্যারিস শহরের প্রায় ৯ গুণ।
বার্লিন একটি বহুসাংস্কৃতিক শহর। বিশ্বের ১৮৪টি দেশ থেকে আগত প্রায় ৪ লক্ষ ৩০ হাজার অভিবাসী বার্লিনে বাস করে। এদের মধ্যে তুরস্ক থেকে আগত অভিবাসীরা সংখ্যা সবচেয়ে বেশি; বার্লিনে প্রায় ১ লক্ষ ১৯ হাজার তুর্কি অভিবাসী বাস করে। তুরস্কের বাইরে বার্লিনেই ইউরোপে তুর্কিদের সবচেয়ে বড় সম্প্রদায় অবস্থিত।
১৯৪৯ সাল থেকে ১৯৯০ পর্যন্ত বার্লিন পূর্ব বার্লিন ও পশ্চিম বার্লিন---এই দুই ভাগে বিভক্ত ছিল। ১৯৬১ সালে পূর্ব জার্মান সরকার সেখানকার নাগরিকদের পশ্চিম বার্লিনে পালিয়ে যাওয়া ঠেকাতে দুই বার্লিনের মাঝে একটি দেয়াল তুলে দেয়। দেয়ালটি ১৯৬১ সাল থেকে ১৯৮৯ সাল পর্যন্ত টিকে ছিল। ঐ সময় ৫ হাজারেরও বেশি ব্যক্তি দেয়ালটি টপকানোর চেষ্টা করে; এদের মধ্যে ৩২০০ জনকে গ্রেফতার করা হয় এবং ১৯১ জন নিহত হয়।
১৯৮৯ সালে দেয়ালটি ভেঙে ফেলার পর বার্লিনের ব্রান্ডেনবুর্গ ফটক পূর্ব ও পশ্চিম বার্লিনের পুনঃএকত্রীকরণের প্রতীক হিসেবে দাঁড়িয়ে আছে।
বার্লিনের স্থানীয় ফুটবল দলের নাম হের্টা বে এস ৎসে বের্লিন। তারা ঘরোয়া ম্যাচগুলি বার্লিনের "অলিম্পিয়াষ্টাডিয়ন" নামের স্টেডিয়ামে খেলে থাকে। এই স্টেডিয়ামেই ১৯৩৬ সালের গ্রীষ্মকালীন অলিম্পিক্‌স অনুষ্ঠিত হয়।
বার্লিনে কুকুর পোষা খুবই ব্যয়বহুল একটি কাজ। কুকুরের মালিককে প্রতি বছর দেড়শ ইউরো কর দিতে হয়।
বার্লিনের কাউফ্‌হাউস ডেস ভেস্টেন্‌স (Kaufhaus des Westens, সংক্ষেপে KaDeWe, কাডেভে) ইউরোপের বৃহত্তম ডিপার্টমেন্ট স্টোর। এর আট তলাবিশিষ্ট ভবনে প্রায় ৪ লক্ষ জিনিস বেচা কেনা হয়।
মার্কিন যুক্তরাষ্ট্রের লস অ্যাঞ্জেলেস বার্লিনের ভগ্নী শহর।
সি++
সি++ (উচ্চারণ: সি প্লাস প্লাস) একটি অবজেক্ট ওরিয়েন্টেড প্রোগ্রামিং ভাষা। ১৯৮০ সালে বিয়ারনে স্ট্রোভস্ট্রুপ (Bjarne Stroustrup) যুক্তরাষ্ট্রের এটিএন্ডটি বেল ল্যাবরেটরিতে (AT&T Bell Laboratory) এটি ডেভেলপ করেন। মূলত সিমুলা৬৭ এবং সি প্রোগ্রামিং ভাষার সুবিধাজনক বৈশিষ্ট্যগুলোর সমন্বয় সাধন করে সি++ তৈরি হয়।
এটি একটি মধ্যম শ্রেণীর প্রোগ্রামিং ভাষা যাতে উচ্চ শ্রেণী এবং নিম্ন শ্রেণীর ভাষাগুলোর সুবিধা সংযুক্ত আছে।
এটি সর্বকালের অন্যতম জনপ্রিয় প্রোগ্রামিং ভাষা এবং সফটওয়্যার শিল্পে এটি বহুল ব্যবহৃত হয়। যেমন- সিস্টেম সফটয়্যার, অ্যাপ্লিকেশন সফটওয়্যার, ডিভাইস ড্রাইভার, এম্বেডেড সফটওয়্যার, উচ্চ মানের সার্ভার ও ক্লায়েন্ট অ্যাপ্লিকেশন, বিনোদন সফটওয়্যার যেমন- ভিডিও গেম ইত্যাদি ক্ষেত্রে সি++ ব্যবহৃত হচ্ছে। সি++ এর বিভিন্ন মুক্ত এবং মালিকানাধীন কম্পাইলার আছে
যা বিভিন্ন দল যেমন- জিএনইউ প্রকল্প, মাইক্রোসফট, ইন্টেল এবং বোরল্যান্ড সরবরাহ করে। সি++ পরবর্তী সময়ে বিভিন্ন প্রোগ্রামিং ভাষাকে প্রভাবিত করেছে যার মধ্যে সর্বাপেক্ষা উল্লেখযোগ্য হচ্ছে জাভা।
সি এর সাথে এখানে যা সংযুক্ত করা হয়েছে তার মধ্যে উল্লেখযোগ্য কিছু হল- প্রথমে শ্রেণী (classes), পরবর্তীতে ভার্চুয়াল ফাংশন, অপারেটর ওভারলোডিং, মাল্টিপল ইনহেরিটেন্স, টেমপ্লেটস, ব্যতিক্রম গ্রহণ করার ক্ষমতা (exception handling), পলিমরফিজম ইত্যাদি।
বিয়ারনে স্ট্রোভস্ট্রুপ (Bjarne Stroustrup) ১৯৭৯ সালে 'সি' নিয়ে গবেষণা শুরু করেন। পি.এইচ.ডি ডিগ্রী অর্জনের জন্য গবেষণা করতে গিয়ে তিনি নতুন প্রোগ্রামিং ভাষা তৈরি করার কথা ভাবেন। স্ট্রোভস্ট্রুপ খেয়াল করেন যে, বড় পরিসরের সফটওয়্যার উন্নয়নে সিমুলা প্রোগ্রামিং ভাষা বেশ কার্যকরী। কিন্তু ভাষাটি অনুশীলনের ক্ষেত্রে বেশ ধীর গতির, আবার বিসিপিএল বেশ দ্রুত কিন্তু বড় পরিসরের সফটওয়্যার উন্নয়নের জন্য তেমন শক্তিশালী নয়। বিয়ারনে স্ট্রোভস্ট্রুপ যখন এটিএন্ডটি বেল ল্যাবরেটরিতে এ কাজ শুরু করেন তখন ইউনিক্স কার্নেল নিয়ে গবেষণা করতে গিয়ে বেশ সমস্যার সম্মুখীন হন। তিনি 'সি' প্রোগ্রামিং ভাষায় সিমুলা এর সুবিধা গুলো অন্তর্ভুক্ত করার কাজে নিয়োজিত হন। এ কাজে 'সি' প্রোগ্রামিং ভাষাকে নির্বাচন করা হয় কারণ এটি সহজ, দ্রুততর, সহজে বহনযোগ্য এবং এর ব্যবহার ব্যাপক। সি এবং সিমুলা ছাড়াও তিনি আরো কিছু প্রোগ্রামিং ভাষা নিয়ে গবেষনা করেন যেমন: আলগোল ৬৮, অ্যাডা, সিএলইউ এবং এমএল।
সি++ নামটি এসেছে সি নামক প্রোগ্রামিং ভাষা থেকে। সি ভাষাতে পর পর দুটি যোগ চিহ্ন ব্যবহার করার অর্থ হলো কোন কিছুর মান এক বাড়ানো। অনেকটা সেই অর্থেই সি প্রোগ্রামিং-এর এক ধাপ উপরের একটি প্রোগ্রামিং ভাষা হিসেবে সি++ নামকরণটি এসেছে।
তবে সি এবং সি++ এর প্রোগ্রাম কোডে অনেকটা পার্থক্য বিদ্যমান।
আউটপুট : Hello Fuad
সি++ এর ৩৫টির অধিক অপারেটর আছে যাদের মধ্যে অন্যতম হল বেসিক অ্যারিথমেটিক, বিট ম্যানিপুলেশন, ইন্‌ডিরেকশন, কম্পারিজন, লজিকাল এবং অন্যান্য অপারেটর। প্রায় সব অপারেটরকেই ইউজার ডিফাইনড টাইপ এর ওপর ভিত্তি করে ওভারলোড করা যাবে কিছু ব্যতিক্রম ছাড়া। ব্যতিক্রমগুলো পাশের টেবিলে দেওয়া আছে। মূলত অপারেটর ওভারলোডিং এসেছে যেন ইউজার ডিফাইনড ডাটা টাইপকে বিল্ট্‌ ইন ডাটা টাইপ এর মত ব্যবহার করা যায়। এছাড়া ওভারলোডিং উচ্চতর সি++ এরও অনেক জায়গায় ব্যবহৃত হয়। যেমন, স্মার্ট পয়েন্টার। অপারেটর ওভারলোডিং করলেও এর হিসাব করার অগ্রগণ্যতার পরিবর্তন ঘটে না, না পরিবর্তন ঘটে অপারেন্ড এর সংখ্যার। ওভারলোডেড"codice_1" এবং "codice_2" অপারেটর তাদের সর্ট-সার্কিট মূল্যায়ন ধর্ম হারিয়ে ফেলে।
ভিটামিন এ
ভিটামিন এ হলো মূলত রেটিনল নামক রাসায়নিক যৌগ যা ডায়েট সহায়ক হিসাবে ব্যবহার হয়। ভিটামিন এ আবিষ্কার হয় ১৯৩১ সালে এবং প্রথম পৃথকীকরণ ও তৈরি হয় যথাক্রমে ১৯৩২ ও ১৯৪৭ সালে।পূর্ণবয়স্কের খাদ্যে নিম্নসীমা:দৈনিক অন্তত ৭০০(মহিলা) ও ৯০০(পুরুষ) মাইক্রোগ্রাম
পূর্ণবয়স্কের খাদ্যে উর্দ্ধসীমা:দৈনিক সর্বাধিক ৩০০০(মহিলা ও পুরুষ) মাইক্রোগ্রাম
রেটিনল জারিত হয়ে রেটিনাল ও রেটিনোয়িক অ্যাসিড তৈরি হয়।
১। রাতকানা ( চোখে কম দেখা )
ভিটামিন "এ" এর অভাবে রাতকানা রোগ হয়ে থাকে। রাতকানা রোগীরা দিনের আলোতে স্বাভাবিক ভাবেই চলাচল করতে পারে কিন্তু রাতের বেলা অনেক সময়ে সমস্যা হয়। অনেকে একেবারে দেখে না আবার অনেকে ভুল দেখে ।
ফিউচারামা
ফিউচারামা ম্যাট গ্রোয়েনিং এর তৈরি একটি মার্কিন কার্টুন সিরিজ। ফ্রাই নামের এক পিৎজা ডেলিভারিকারী ১৯৯৯ সালের ৩১শে ডিসেম্বর একটি হিমাগারে (যেখানে মানুষের মৃতদেহ ভবিষ্যতে পুনর্জাগরণের জন্য সংরক্ষণ করা হয়), ঘুমিয়ে পড়ে, এবং ঘটনা চক্রে ৩০০০ সালের জানুয়ারি ১ তারিখে জেগে উঠে। সেখানে বৃদ্ধ বিজ্ঞানী প্রফেসর ফার্ন্সওয়ার্থ, নভোযান পাইলট লীলা, রবোট বেন্ডার, ডাক্তার জয়েডবার্গ, এদের সাথে প্ল্যানেট এক্সপ্রেস নামক একটি পরিবহন সংস্থায় ফ্রাই এর জীবনকে নিয়েই এই কার্টুনটির কাহিনী গড়ে উঠেছে।
ফক্স নেটওয়ার্কে ১৯৯৯ সালের মার্চ ২৮ হতে ২০০৩ সালের আগস্ট ১০ তারিখ পর্যন্ত এটি সম্প্রচারিত হয়। সিরিজটি বন্ধ হয়ে যাওয়ার পর ভক্তদের আন্দোলনের মুখে সিরিজটি পুনরায় শুরু করার সিদ্ধান্ত নেয়া হয়। ২০০৬ সালের জুন ২২ তারিখে ঘোষনা করা হয় যে, ২০০৮ সাল হতে এটি কমেডি সেন্ট্রাল চ্যানেলে সম্প্রচারিত হবে।
সংখ্যারেখা
কোন বাস্তব সংখ্যাকে জ্যামিতিক আকারে প্রকাশের উপায় হচ্ছে সংখ্যারেখা। সংখ্যারেখা একটি সরলরেখা যা দু'দিকেই অসীম পর্যন্ত বিস্তৃত। এর মধ্যবিন্দুকে শূন্য ধরে ডানদিকে ধনাত্মক এবং বামদিকে ঋণাত্মক সংখ্যাগুলিকে বসিয়ে বাস্তব সংখ্যা কে জ্যামিতিকভাবে উপস্থাপন করা হয়।
অবাস্তব সংখ্যা
কোন ঋণাত্নক সংখ্যার বর্গমূল কখনও বাস্তব সংখ্যা হতে পারেনা কারণ ঋণাত্নক অথবা ধনাত্নক উভয় প্রকার রাশির বর্গ ধনাত্নক রাশি। কাজেই ঋণাত্নক সংখ্যার বর্গমূল কে বলা হয় অবাস্তব সংখ্যা।
অবাস্তব সংখ্যার একক i দ্বারা সূচিত হয় এবং iএর বর্গ -1ধরা হয়। বাস্তব সংখ্যারেখার সঙ্গে লম্বভাবে অবস্থিত অবাস্তব সংখ্যারেখা।আনুভুমিক অক্ষে বাস্তব এবং উলম্ব অক্ষে অবাস্তব সংখ্যা নিয়ে গঠিত কাল্পনিক সমতলকে বলা হয় আরগ্যান্ড সমতল।
অটোডেস্ক থ্রিডিএস ম্যাক্স
অটোডেস্ক থ্রিডিএস ম্যাক্স, প্রাক্তন নাম থ্রিডি স্টুডিও ম্যাক্স () হল একটি পেশাদারী থ্রিডি কম্পিউটার গ্রাফিক্স প্রোগ্রম যার মাধ্যমে থ্রিডি এনিমেশন, মডেল, গেম এবং ইমেজ তৈরি করা হয়। সফটওয়্যারটি তৈরি করেছে অটোডেক্স মিডিয়া অ্যান্ড এনটারটেইনমেন্ট যার আগে নাম ছিল যথাক্রমে ডিসক্রিট এবং কাইনেটিক্স।
এই সফটওয়্যারটির মাধ্যমে ত্রিমাত্রিক অ্যানিমেশন এবং টেলিভিশন এবং সিনেমার জন্য বিভিন্ন স্পেশাল এফেক্ট তৈরি করা যায়, তবে কম্পিউটার গেম শিল্পেই এটি সর্বাধিক ব্যবহার হয়। সফটওয়্যারটি কেবলমাত্র উইনডোজ প্ল্যাটফর্মেই ব্যবহার করা যায়। সফটওয়্যারটিতে উন্নত মানের শেডার, রেডিওসিটি, পার্টিকেল সিস্টেম, গ্লোবাল ইলিউমিনেসন, সম্পূর্ণ পরিবর্তনযোগ্য ইউজার ইন্টারফেস, এবং একটি স্ক্রিপটিঙ ভাষা ম্যাক্সস্ক্রিপ্ট রয়েছে। এছাড়াও অন্যান্য কোম্পানির তৈরি প্রচুর প্লাগ ইন সফটওয়্যারও পাওয়া যায় যা আলাদা ভাবে কিনতে হয়।
সাধারনভাবে চার ধরনের মডেলিং এই সফটওয়্যারটির মাধ্যমে করা যায় যেমন পলিগণ মডেলিং , নার্বস মডেলিং, সারফেস এবং প্যাচ মডেলিং এবং প্রিডিফাইনড্ বস্তু দিয়ে মডেলিং। সফটওয়্যারটি বিভিন্ন বিখ্যাত সিনেমাতে স্পেশাল এফেক্ট তৈরিতে ব্যবহৃত হয়েছে যেমন ডাই অ্যানাদার ডে, জুরাসিক পার্ক, মাইনরিটি রিপোর্ট, , , দ্য মমি, দ্য ম্যাট্রিক্স রিলোডেড প্রভৃতি। এই সফটওয়্যারটির সাহায্যে তৈরি কয়েকটি কম্পিউটার গেম হল ডায়াবলো ২, হাফ লাইফ, হ্যালো ২, মাফিয়া, মেডাল অফ অনার, নিড ফর স্পীড, ম্যাক্স পেইন প্রভৃতি। বর্তমান এই সফটওয়্যারটির ২০১০ সংস্করন প্রকাশিত হয়েছে।
বিক্রম ঘোষ
বিক্রম ঘোষ পশ্চিম বঙ্গের, কলকাতায় জন্মগ্রহন করেন।তার পিতা তবলাগুরু শঙ্কর ঘোষ ও মা শাস্ত্রীয় গায়িকা শ্রীমতী সংযুক্তা ঘোষ। তিনি লা মারটেনিয়ার কলকাতায় পড়াশুনা শুরু করেন। পরে তিনি যথাক্রমে সেন্ট জেভিয়ার'স কলেজ ,কলকাতা থেকে ইংরাজীতে স্নাতক এবং যাদবপুর বিশ্ববিদ্যালয় থেকে স্নাতকোত্তর উপাধি লাভ করেন। তিনি তাঁর বাবা পন্ডিত শঙ্কর ঘোষের কাছে তবলা শেখা শুরু করেন , যিনি ওস্তাদ আলি আকবর খানের সঙ্গে সঙ্গত করেছেন। 
বিক্রম ঘোষ, বিখ্যাত সরোদ-বাদক ওস্তাদ আলী আকবর খান এবং সেতার বাদক পন্ডিত রবিশঙ্কর সহ আরো অন্যান্য সঙ্গে সঙ্গত করেছেন। তিনি একই সংগীতানুষ্ঠানে , তাঁর বাবার সঙ্গেও যুগলবন্দী বাজান। তিনি প্রাক্তন বিটলস জর্জ হারিসনের মৃত্যুর আগে তাঁর সঙ্গে কাজ করেন। 
বিক্রম ঘোষকে,বিভিন্ন ভূমিকায় সঙ্গীত জগতে দেখা যায় । তাঁর দীর্ঘদিনের দল, রিদিমস্কেপ ২০১১ সালে, তাঁদের ১০তম বার্ষিকীতে, নব্য-লয় সঙ্গীতানুষ্ঠান প্রদর্শন করেন।এই ১০তম বার্ষিকী উদযাপনের জন্য কলকাতা ও মুম্বাইতে ফোকট্রনিকের দ্বারা আয়োজিত অনুষ্ঠানে রিদিমস্কেপ গ্রেগ এলিসের সঙ্গে প্রদর্শন করেন। তাঁর দল তাঁদের দ্বিতীয় এ্যালবাম "ট্রান্সফরমেসান" বের করেন ,যেটি ভারতীয় রেকর্ডিং আর্টস পুরস্কার ২০১২তে শ্রেষ্ঠ ফিউশন অ্যালবাম বলে বিবেচিত হয়।
বিক্রম ঘোষ,ত্রৈকলাতে স্কটিস গায়ক,গীতকার রাচেল সেরমান্নি এবং অসমীয়া (লোক/ইন্ডি) গায়ক পাপনেরসঙ্গে প্রদর্শন করেন।ত্রৈকলা, ব্রিটিশ কাউন্সিল এবং ফোকট্রনিক দ্বারা সংকলিত এবং আয়োজিত। 
"সুফি-ফিউসান" এ তিনি সঙ্গীত শিল্পী অম্বরীশ দাস ও পার্বতী কুমার , কিবোর্ডিস্ট ইন্দ্রজিৎ দে, এবং ড্রামার অরুণ কুমারের সঙ্গে ফিউসান সুফির অংশ হিসাবে প্রদর্শন করেন। 
বিক্রম ঘোষ "জাল" ছায়াছবির সঙ্গীত রচনা করতে সনু নিগমের সঙ্গে যোগ দেন। বিক্রম ঘোষ এছাড়াও অনেক সিনেমা জন্য সঙ্গীত রচনা করেছেন,যার মধ্যেমীরা নায়ারের "লিটল জিজোউ" ও আছে। 
বিক্রম ঘোষ ২০১০ সালের অক্টোবর মাসে মেল্টিং পট প্রোডাকসন্স নামে তাঁর সঙ্গীত কোম্পানি চালু করেন।
২০১২ সালের ১লা অক্টোবরে তিনি তার বন্দে মাতরম,রচনার জন্য,যাতে সনু নিগম,শঙ্কর মহাদেবন এবং সুনিধী চৌহান সহ ভারতব্যাপী শিল্পীদের দেখান হয়েছে, শ্রেষ্ঠ পপ / রক একক বিষয়শ্রেণীতে অন্তর্ভুক্ত বিশ্ব ভারতীয় গান অ্যাকাডেমি (GIMA) পুরস্কার লাভ করেন। 
২০১২ সালের জুন মাসে তিনি বিশ্ব সংগীত দিবস উপলক্ষে "ওয়ান ওয়ার্ল্ড ফিউসান এক্সট্রাভাগাঞ্জা" নামে একটি কনসার্ট হায়দ্রাবাদে, শিল্পকলা বেদিকা অডিটোরিয়ামে সঞ্চালন করেন তিনি এমটিভি রুটসের একটি পর্বে উপস্থিত ছিলেন। বিক্রম ঘোষ অনলাইন স্ট্রিমিং মাধ্যমে এক/Ace মুক্ত বিশ্ববিদ্যালয়ের জন্য "রিপারকাসন" শিরোনামের একটি পারকাসান কোর্স পড়ান।
তিনি ২০০৪ সালে জয়া সিলকে বিয়ে করেন
নতুন যুগের পরীক্ষণ 
তিনি 'হঠাৎ নীরার জন্য' নামে একটি বাংলা সিনেমায় নায়কের ভূমিকায় অভিনয়ও করেছেন ।
তন্ময় বোস
পন্ডিত তন্ময় বোস একজন প্রখ্যাত ভারতীয় বাঙালি তবলা বাদক।
পূর্ণদাস বাউল
পূর্ণদাস বাউল (১৮ই মার্চ, ১৯৩৩- ২১শে এপ্রিল, ২০১৫) একজন আন্তর্জাতিক খ্যাতি সম্পন্ন ভারতীয় বাঙালি বাউল গান শিল্পী।
পূর্ণদাস বাউল ১৯৩৩ খ্রিস্টাব্দের ১৮ই মার্চ ব্রিটিশ ভারতের বেঙ্গল প্রেসিডেন্সির অন্তর্গত রামপুরহাটের সন্নিকটে একচক্কা গ্রামে জন্মগ্রহণ করেন। তাঁর পিতার নাম নবনীদাস বাউল। ছোটবেলা থেকেই পূর্ণদাস পিতার সাথে বাংলার বিভিন্ন স্থানে যাত্রা করেন। ১৯৩৯ খ্রিস্টাব্দে মন্বন্তরের সময় দারিদ্র্যপীড়িত পরিবারকে আহার জোগাড় করতে তিনি রেলস্টেশন ও প্ল্যাটফর্মে গান গেয়ে রোজগার করেন। এই সময় সীতারাম ওঙ্কারনাথ নামে এক সাধকের প্রেরণায় পূর্ণদাস বাংলার বাইরেও বাউল গান গাইতে বের হন। তিনি মাত্র নয় বছর বয়েসে বাউল গান গেয়ে জয়পুরে এক প্রতিযোগিতায় স্বর্ণপদক জয় করেন। কৈশোরে তিনি কলকাতা শহরে রংমহল থিয়েটার এবং বঙ্গসংস্কৃতির মেলায় গান গেয়েছিলেন। পিতার সঙ্গে যুগ্মভাবে নির্মিত তাঁর গানের রেকর্ডিং এই সময় প্রচণ্ড জনপ্রিয় হয়।
১৯৬০ সালে পূর্ণদাস মার্কিন যুক্তরাষ্ট্রের সান ফ্রান্সিস্কো শহরের এক গানের অনুষ্ঠানে বব ডিলানের পূর্বতন ম্যানেজার অ্যালবার্ট গ্রসম্যান কর্তৃক নিমন্ত্রিত হন। তার পর তিনি আমেরিকার বিভিন্ন জায়গায় ভ্রমণ করে বিভিন্ন সঙ্গীত অনুষ্ঠানে যোগ দেন। এরপর তিনি বব ডিলানের বাসস্থান বিয়ার্সভিলায় পরিভ্রমণ করেন, যেখানে ডিলানের সঙ্গে পূর্ণদাসের বেশ কিছু গান রেকর্ড করা হয়। পরে ফ্রান্সর নাইস শহরে মাইক জ্যাগারের ম্যানেজার পূর্ণদাসকে "রোলিং স্টোন" স্টুডিওতে গান রেকর্ডিং করার নিমন্ত্রণ করেন। পূর্ণদাস পরবর্তী বছরগুলিতে পৃথিবীর বহু দেশে বাউল গান গেয়ে ঘুরে বেরিয়েছেন। সান দিয়েগো শহরে তিনি বাউল গানের একটি শিক্ষাপ্রতিষ্ঠান চালু করেন।
২০১৩ সালে কলা বিভাগে বিশেষ অবদানের জন্য পশ্চিম বঙ্গ রাজ্যের সুপারিশে পদ্মশ্রী পুরস্কারে সম্মানিত করা হয়।
দাউদ পাবলিক স্কুল এন্ড কলেজ
দাউদ পাবলিক স্কুল এন্ড কলেজ যশোর ক্যান্টনমেন্টে অবস্থিত বাংলাদেশ সরকারের সামরিক ভূমি ও সেনানিবাস অধিদপ্তর কর্তৃক পরিচালিত একটি স্কুল। ব্রিটিশ ঔপনিবেশিক শাসনামলে প্রখ্যাত ব্যাবসায়ী দাউদ পরিবার এই বিদ্যালয়টি প্রতিষ্ঠা করেন। বর্তমানে এই বিদ্যালয়ে প্রথম শ্রেনী থেকে দশম শ্রেনী পর্যন্ত পাঠদান করা হয়। সম্প্রতি এখানে একাদশ ও দ্বাদশশ্রেনী পাঠদান শুরু করা হয়েছে। সামরিক কর্মকর্তাদের ছেলেমেয়েদের লেখাপড়ার জন্য বিদ্যালয়টি প্রতিষ্ঠিত হলেও এখানে বেসামরিকব্যক্তিবর্গের ছেলেমেয়েদের লেখাপড়ার জন্যও সুযোগ রয়েছে।
দাউদ পাবলিক স্কুল এন্ড কলেজ যশোর ক্যান্টনমেন্টে অবস্থিত। ১৮.৭১ একর ভূমির উপর বিদ্যালয়টি অবস্থিত। এ বিদ্যালয়ে রয়েছে ৫০০ আসন বিশিষ্ট একটি অডিটোরিয়াম, আধুনিকমানের লাইব্রেরী, কম্পিউটার ল্যাব, বিভিন্ন বিষয়ের পরীক্ষাগার, দুটি খেলার মাঠ এবং ছাত্র-ছাত্রীদের পরিবহনের জন্য ৪টি বাস ও প্রশাসনিককাজে ব্যবহারের জন্য ১টি মাইক্রোবাস।
স্বাধীনতার পূর্বে এ প্রতিষ্ঠানটি ছিল একটি ইংলিশ মিডিয়াম স্কুল এবং তৎকালীন পশ্চিম পাকিস্তানের বিভিন্ন পাবলিক স্কুলের সমমানের। তখন এখানে অষ্টম শ্রেণী পর্যন্ত ক্যামব্রিজ বিশ্ববিদ্যালয়ের সিলেবাস অনুসরণকরা হত।১৯৫৯ সালের প্রথম দিকে তৎকালীন ক্যান্টনমেন্ট একজিকিউটিভ অফিসার মহিউদ্দিন জিলানী উদ্যোগে মিস নাইটিংগেল, মিস র্যামবোল্ড, মিসেস ঊষা রবিনসন, মিঃ নেলসন ও প্রভা মজুমদারের সহযোগিতায় স্কুল তৈরীর প্রস্তুতি গ্রহণ করা হয়। স্কুলের জায়গা নির্ধারণ করা হয় দ্বিতীয় বিশ্বযুদ্ধে ব্যবহৃত এয়ার বেসের বিমান বন্দরে (বর্তমান পান্থপাড়া মানিক শাহ দরগার সামনে) ব্রিটিশের গুদামে। প্রথমে ১টি অফিসরুম ও ২টি ক্লাশরুম নিয়ে যাত্রা শুরু হয়। মেসার্স দাউদ গ্রুপ অব ইন্ডাস্ট্রিজ কর্তৃক ১৯৫৯ সালের ৩ সেপ্টেম্বর সাড়ে ছয় লক্ষ টাকা ব্যয়ে বিদ্যালয়ের মূল ভবন নির্মিত হয় এবং  উক্ত প্রতিষ্ঠানের প্রধান দাতা দাউদ খানের নাম অনুসারে দাউদ পাবলিক স্কুল নামকরণ করা হয়। এর ভিত্তি প্রস্তর স্থাপন করেন তৎকালীন পাকিস্তানের প্রেসিডেন্ট জেনারেল মোহাম্মদ আয়ুব খান। ফাউন্ডার প্রিন্সিপাল হিসাবে দায়িত্ব গ্রহণ করেন মিসকে এন র‌্যামবোল্ড।
এই বিদ্যালয়টি প্রতিবছর "বার্ষিক ক্রীড়া প্রতিযোগীতা" এবং "বার্ষিক সাংস্কৃতিক অনুষ্ঠান" এর আয়োজন করে থাকে। এ ছাড়া প্রায়ই বিতর্ক প্রতিযোগিতা, রচনা প্রতিযোগিতা, হাতের লেখা প্রতিযোগিতা ইত্যাদি হয়ে থাকে।
শ্রীকান্ত আচার্য
শ্রীকান্ত আচার্য হলেন কলকাতায় জন্মগ্রহণকারী একজন ভারতীয় আধুনিক গানের শিল্পী, গীতিকার এবং সঙ্গীত পরিচালক। তার রবীন্দ্র সঙ্গীতেও খ্যাতি রয়েছে।
Gold and Platinum Disc : Moner Janala (1997)
Gold and Platinum Disc : Neel Dhrubotara (1998)
Snowcem-Anandabazar Best Puja Album of the Year Award : Brishti Tomakay Dilam (2000)
Parle Anandabazar Best album : Nodir Chhobi Aki (2001)
Anadalok Best Male Vocal Award : Nodir Chhobi Aki (2001)
National-Insurance Anandabazaar Best Puja Album of the Year Award :Ghuri (2004)
Dettol- Anandabazar Sharad Arghya : Roddur (2006)
Best Rabindrasangeet Alpha Music Award in 2004 : Jibon Chhobi (2004)
Best Male Playback BFJA award for Title, a film by Rituparno Ghosh (2003)
ANANDALOK Award for the Best Male Playback Singer : Amar Bhuban , a film by Mrinal Sen (2004)
Mirchi Music Award for Best Male Vocalist- Rabindrasangeet (2011)
Mirchi Music Award for Best Male Vocalist - Ajker Gaan (2011)
Mirchi Music Award for Basic Album of the Year - Musafirana (2011)
Mirchi Music Award for Rabindrasangeet Album of the Year- Uttoron (2011)
Sangeet Samman : Government of West Bengal (2012)
Sangeet Mahasamman : Government of West Bengal (2013)
বৃষ্টি তোমাকে দিলাম (২০০০)
০১. আয় আয় রে আয়
০২. পথে পথে
০৩. তারার কথাই বলতে চা্ই
০৪. তোমার কাছে আমার
০৫. কেউ বলেছে
০৭. বৃষ্টি তোমাকে দিলাম
০৮. ছেলেটির নাম ঢেউ
মনের জানালা (১৯৯৬)
০১. রূপের ঐ প্রদীপ জ্বেলে
০২. আমি এতযে তোমায় ভালোবেসেছি
০৩. বন্ধু তোমার পথের সাথীকে চিনে নিও
০৪. জেনো কিছু মনে করোনা
০৫. এত সুর আর এত গান
০৬. কথায় কথায় যে রাত
০৭. মনের জানালা ধারে
০৮. অন্ত-বিহীন
বাবুল সুপ্রিয়
বাবুল সুপ্রিয় (জন্মঃ ১৫ই ডিসেম্বর ১৯৭০) একজন খ্যাতনামা ভারতীয় বাঙালি গায়ক। তবে বেইনি হিন্দি সিনেমার জন্য গান গেয়েই বেশি জনপ্রিয় হয়েছেন। বাংলাতেও তাঁর অনেক অ্যালবাম প্রকাশিত হয়েছে। তিনি সুপ্রিয় বড়াল নামেই বিশ্ববিদ্যালয়ের ডিগ্রী গ্রহণ করেন ।গানের জগতে আসার পর তিনি বাবুল সুপ্রিয় নাম গ্রহণ করেন । তাঁর পিতামহ ছিলেন বিখ্যাত এন.সি.বড়াল।
বাবুল সুপ্রিয় জন্ম গ্রহণ করেন উত্তর পাড়া, হুগলী নদীর ধারে ছোট শহরে।
তাঁর পিতা হলেন সুনীল চন্দ্র বড়াল ও মাতা সুমিত্রা বড়াল। তাঁর এক বোন সুপর্না বড়াল চক্রবর্তী বিবাহিত দীপ্ত চক্রবর্তী, তারা নিউ ইয়র্ক থাকেন। তাদের দুটি ছেলেমেয়ে সোহম ও দিশা। বাবুল সংগীতের সঙ্গে জুড়ে থাকা পরিবার থেকে উঠে এসেছেন। বিশেষ করে তাঁর পিতামহ এন সি বড়াল গায়ক ওসুরকার ছিলেন। বাবুল ইন্টার স্কুল ও ইন্টার কলেজ সংগীত প্রতিযোগিতায় বিজয়ী হন। বাবুল অল ইন্ডিয়া রেডিও এবং দুরদর্শনে গান সঞ্চালিত করেন। ১৯৮৩ লিলুয়া ডন বসকো স্কুল থেকে 'অল ইন্ডিয়া ডন বসকো মিউজিক চ্যাম্পিয়ান' হন। ১৯৯১ তে কলকাতা বিশ্ববিদ্যালয় থেকে বাণিজ্যিক বিভাগে স্নাতক ডিগ্রী গ্রহণ করেন।
প্রথম কর্ম জীবনে স্টান্ডার্ড চ্যাটার্ড ব্যাঙ্কে কাজ করতেন। বাবুল সংগীত জীবন তৈরী করার জন্য মুম্বাই চলে যান। ১৯৯২ তে বলিউডে সংগীত জীবন শুরু করেন কল্যানজী হাত ধরে।তিনি ঋত্বিক রোশন অভিনীত "কহো না প্যার হ্যায়" সিনেমায় গান গেয়ে বিখ্যাত হন। এছাড়া আরও জনপ্রিয় বলিউডে গান গেয়েছেন 'পরি পরি হ্যায় এক পরি'(হাঙ্গামা), 'হাম তুম'(হাম তুম), 'চন্দা চমকে'(ফানা)। কে ফর কিশোর সুপার হিট টি.ভি শো সঞ্চালনা করেন।তিনি তরুন মজুমদারের "চাঁদের বাড়ি" সিনেমায় অভিনয় করেছেন।
বাবুল সুপ্রিয় ২০১৪ সালের লোকসভা নির্বাচনে পশ্চিমবঙ্গের আসানসোল লোকসভা কেন্দ্রে বিজেপি প্রার্থী হিসেবে জয়ী হন।
৯নভেম্বর ২০১৪ নরেন্দ্র মোদী সরকার প্রতিমন্ত্রী হিসাবে দায়িত্ব Ministry of Urban Development; and Ministry of Housing and Urban Poverty Alleviation নেন। ১২জুলাই ২০১৬ প্রতিমন্ত্রীর দায়িত্ব পরিবর্তন করেHeavy Industries and Public Enterprises।
কুমার শানু
কুমার শানু (জন্ম নাম কেদারনাথ ভট্টাচার্য, জন্ম গ্রহণ করেন কলকাতা) ভারতের একজন উল্লেখযোগ্য বলিউড গায়ক.
তিনি এওয়ার্ড পান ফিল্ম ফেয়ার সেরা পুরুষ গায়ক পর পর পাঁচ বছর. তাকে ভারত সরকার ২০০৯ সালে পদ্মশ্রী তে সম্মানিত করে.
কুমার শানুর বাবা পশুপতি ভট্টাচার্য্য ছিলেন একজন গায়ক ও সুরকার। তিনি শানুকে গান ও তবলা শিখান। কলকাতা বিশ্ববিদ্যালয় থেকে বানিজ্যে ডিগ্রি পাওয়ার পর কুমার শানু ১৯৭৯ সালে প্রকাশ্যে কার্যক্রম করা শুরু করেন, গান গাওয়া শুরু করেন হোটেল ও বিভিন্ন অনুষ্টানে কলকাতায়। কিশোর কুমার এর পরে তিনি বলিউডের গায়কের মডেল হয়েছেন। পরবর্তিতে তিনি নিজের শৈলিতে গান গাওয়া শুরু করেন।
তিনি ছিলেন ১৯৯০ সাল থেকে ২০০০ সালের মধ্যেকার সেরা গায়ক॥
১৯৮৭ সনে, সঙ্গীত পরিচালক ও গায়ক জগজিত সিং হিন্দি ছবি "আন্ধিয়া" তে গান গাওয়ার সুযোগের কথা শানুকে প্রস্তাব করেন। শানু তখন মুম্বাই তে চলে আসেন, যেখানে কল্যাণজী-আনান্দজী তাকে গান গাওয়ার সুযোগ দেন হিন্দি ছবি "যাদুকর" এ। কল্যাণজী-আনান্দজী তাকে তার নাম কেদারনাথ ভট্টাচার্য' থেকে কুমার শানু করার প্রস্তাব দেন।
শানু জগজিত সিং এর ছবিতে গান গাওয়া বন্ধ করেন,এবং পরে তিনি চলে যান কাজ করতে সুরকার নওশাদ, রাভিন্দ্র জেইন, হৃদয় নাথ মঙ্গেশকর , পিটি, আর, কে, রাজদান, কল্যাণজী-আনান্দজী ও উষা খান্না এর সাথে।
১৯৯০ এর ছবি "আশিকি' এর জন্য সংগীত পরিচালক নদীম-শ্রবন খুজে পান কুমার শানুকে গান গাওয়ার জন্য। যার মধ্যে আছে "এক সানাম চাহিয়ে", "তু মেরি জিন্দেগি হে", "নাজার কে সামনে", "জানে জিগার জানেমান", "আব তেরে বিন জিলেংগে হাম" এবং "ধিরে ধিরে সে"। তিনি পর পর পাঁচবার পুরুষ গায়ক হিসেবে ফিল্মফেয়ার এওয়ার্ড জিতে রেকর্ড গড়েছেন। তার পরবর্তী এওয়ার্ড এসেছে হিন্দি ছবি "সাজান" (১৯৯১), "দিওয়ানা (১৯৯২), "বাজিগর" (১৯৯৩), এবং "" (১৯৯৪) থেকে।
শানু প্রায়ই সহযোগিতা করতেন নদীম-শ্রবন। তাদের কিছু সহযোগিতা মূলক গানের ছবি গুলো হলো "আশিকি" (১৯৯০), "দিল হে কি মানতা নেহি" (১৯৯১), "সড়ক" (১৯৯১), "সাজান" (১৯৯১), "দিওয়ানা" (১৯৯২), "দিল কা কিয়া কাসুর" (১৯৯২), "কাল কা আওয়াজ' (১৯৯২), "শ্রীমান আশিকি" (১৯৯৩), "সলামী" (১৯৯৩), "দামিনী" (১৯৯৩), "দিলওয়ালে" (১৯৯৪), "অগ্নি সাক্ষী" (১৯৯৬), "রাজা হিন্দুসস্থানী" (১৯৯৬), "জীত" (১৯৯৬), "পরদেশ" (১৯৯৭), এগুলো ছাড়াও আরো।
দুই দশকের কর্ম জীবন পার করেন তিনি অনেক সংগীত পরিচালকের সাথে, তাদের মধ্যে হচ্ছেন, আর.ডি. বর্মন, আনান্দ-মিলিন্দ, আনু মালিক, যতীন-ললিত, নদীম-শ্রবন, হিমেশ রেশমিয়া, ইসমাইল দরবার, কল্যাণজী-আনান্দজী, লক্ষিকান্ত-পেয়ারেলাল, রাজেশ রোশন, সাজিদ-ওয়াজিদ, ভিজু শাহ, উত্তম সিং এরদুশমন ছবিতে, রাম-লক্ষন, দীলিপ সেন-সমীর সেন, আনন্দ রাজ আনন্দ, আদেশ শ্রীভাস্তাব, বিশাল-শেখর, এম. এম. কেরাভানি এবং ভিশাল ভারাডওয়াজ।
তিনি ভারতীয় ছবির জন্য গানও তৈরি করেছেন এবং বলিউড ছবিও প্রযোজনা করেছেন তা নাম হচ্ছে "উত্থান"। বর্তমানে কুমার শানু'র দল কাজ করছে রাকেশ ভাটিয়া এর সাথে এবং তারা এক সাথে প্রযোজনা করছেন হিন্দি ছবি যা তৈরি হচ্ছে মুম্বাই এর চার জন পথ শিশুদের নিয়ে। তাদের চার জন'ই রেলওয়ে প্লাটফর্মে জুতা পালিশের কাজ করে প্রতিদিনের রুটি আর মাখনের জন্য। মিঠুন চক্রবর্তী এই ছবিতে প্রধান নায়কের ভুমিকায় অভিনয় করেছেন। সাম্প্রতিক কুমার শানু একটা কাব্যিক বাংলা ছবি "হাসন রাজা" এর জন্য গান গেয়েছেন, যা পরিচালনা করেছেন যুক্তরাজ্য ভিত্বিক পরিচালক রুহুল আমিন।
শানু প্যানেল বিচারক ছিলেন সনি টিভি এর ওয়ার পরিবার, ঘড়োয়া গায়কদের এক সাথে করার রিয়েলিটি সো যা ছিল জি বাংলা টিভিতে এবং একটি গানের রিয়েলিটি সো যার নাম ছিল সা রে গা মা পা - বিশ্ব সেরা।
===ফিল্মফেয়ার===
উদিত নারায়ণ
উদিত নারায়ণ ঝা () সর্বসাধারণের কাছে উদিত নারায়ণ (জন্মঃ ১ ডিসেম্বর, ১৯৫৫) নামে অধিক পরিচিত। তিনি ভারতীয় চলচ্চিত্রে প্রতিষ্ঠিত সঙ্গীত শিল্পী হলেও নেপালের সঙ্গীত ও চলচ্চিত্রে তিনি এক প্রবাদ পুরুষ। তাঁর অর্জনের তালিকায় রয়েছে ৩ টি জাতীয় চলচ্চিত্র পুরষ্কার ও ৫ টি ফিল্মফেয়ার এওয়ার্ড। ভারতের ইতিহাসে উদিত নারায়ণ একমাত্র সঙ্গীত শিল্পী যিনি তিন দশকে (আশি দশক, নব্বই দশক ও শূন্য দশক) ফিল্মফেয়ার এওয়ার্ড পেয়েছেন। চলচ্চিত্রের গানে অমূল্য অবদান রাখার জন্য ভারতীয় সরকার উদিত নারায়ণকে ২০০৯ সালে পদ্মশ্রী ও ২০১৬ সালে পদ্মভূষণ পুরষ্কার প্রদান করে। এছাড়াও নেপালের প্রয়াত রাজা বিরেন্দ্র বীর বিক্রম শাহ দেব ২০০১ সালে উদিত নারায়ণকে প্রবাল গোরখা দক্ষিণ বাহু পুরষ্কার প্রদান করেন। উদিত নারায়ণ ২০১৫ সালে চিত্রগুপ্ত সিনেয়াত্রা সম্মান এ ভূষিত হন ভোজপুরি সিনেমায় অবদান রাখার জন্য। বিবিসির সর্বকালের সর্বশ্রেষ্ঠ বলিউডের ৪০ টি গান এর তালিকায় উদিত নারায়ণ এর গাওয়া ২১ টি গান স্থান পেয়েছে। উদিত নারায়ণ ৩৬ টির অধিক ভাষায় ২৫০০০ গান গেয়েছেন।
উদিত নারায়ন নেপালের বারোদা গ্রামে জন্মগ্রহণ করেন। তার পিতার নাম ছিল হরি কৃষ্ণ ঝা এবং মায়ের নাম ভূবেশ্বরী দেবী।
অমিত কুমার
অমিত কুমার একজন ভারতীয় বাঙালি গায়ক । তিনি বিখ্যাত শিল্পী কিশোর কুমারের ছেলে । জন্মগ্রহণ করেন ১৯৫২ সালের ৩ জুলাই। তিনি বহু হিন্দী সিনেমার জন্য প্লেব্যাক করেছেন এবং বাংলা গানের অ্যালবামও বের করেছেন ।
এ গুণী শিল্পী ১৯৫২ সালের ৩ জুলাই জন্মগ্রহণ করেন। অমিত কুমার একাধারে একজন গায়ক, অভিনেতা এবং সংগীত পরিচালক। বাবার মতই ছেলেবেলা হতেই অমিত গানকে খুব ভালোবাসতো। অল্প বয়স হতেই অমিত কলকাতার দূর্গা পূজার বিভিন্ন অনুষ্ঠানে গান গাইতো। একবার বিখ্যাত বাঙালি অভিনেতা উত্তম কুমারের দ্বারা আয়োজিত এরকম একটি দূর্গা পূজার অনুষ্ঠানে যখন অমিত কুমার গান গাইছিলেন, তখন উপস্থিত শ্রোতারা আরও গানের জন্য অমিত কুমারকে অনুরোধ করছিলেন। এ সংবাদটি যখন তার মা রুমা গুহ ঠাকুরতার নিকট পৌঁছায়, তখন তিনি কিশোর কুমারের নিকট অভিযোগ করেন যে তাদের সন্তান অমিত কুমার ফিল্মের গান পরিবেশন করছেন। এ কথা জানার পর কিশোর কুমার অমিত কুমারকে বোম্বে নিয়ে যাওয়ার জন্য সিদ্ধান্ত নেন।
এর পূর্বেই কিশোর কুমার দুটি চলচ্চিত্রে অমিত কুমারকে তার ছেলের চরিত্রে অভিনয়ের জন্য কাস্ট করেন। ছবি দুটি ছিল ‘দূর গগন কি চাহো মে’ এবং ‘দূর কা রাহি’। 
অমিত কুমার ১৯৭০ সাল হতে অনেক বলিউড চলচ্চিত্র এবং আঞ্চলিক চলচ্চিত্রে প্লে-ব্যাক সিঙ্গার হিসাবে গান গেয়েছেন। বিশেষকরে ১৯৭০ সাল হতে ১৯৯৪ সাল পর্যন্ত, যে পর্যন্ত আরেক শিল্পী আর ডি বর্মন বেঁচে ছিলেন।
অমিত কুমার ১৯৮১ সালে “লাভ স্টোরি” ছবির “ইয়াদ আ রাহি হে” গানের জন্য ফিল্মফেয়ার অ্যাওয়ার্ড লাভ করেন। এছাড়া ১৯৮২ সালে “তেরি কসম” ছবিতে ইয়ে “জামিন গা রাহি হে”, ১৯৮৮ সালে “তেজাব” ছবিতে “ইক দু তিন”, ১৯৮৯ সালে “ত্রিদেব” ছবিতে “তিরছি টোপিওয়ালে” এবং ১৯৯০ সালে “বাঘি” ছবিতে “ক্যায়সা লাগতা হে” গানগুলোর জন্য নমিনেশান লাভ করেছিলেন।
কোয়ান্টাম গণনা
কোয়ান্টাম গণনা () কম্পিউটার বিজ্ঞানের একটি অত্যন্ত নবীন শাখা। তাত্ত্বিক কম্পিউটার বিজ্ঞানের চর্চায় এতদিন কেবল চিরায়ত পদার্থবিজ্ঞানের প্রভাব বিবেচনা করা হতো। কিন্তু মুরের বিধি বিজ্ঞানীদের নতুন করে ভাবতে বাধ্য করেছে। মুরের বিধি অনুসারে, কম্পিউটার চিপের আকার প্রতি ১৮ মাসে অর্ধেকে নেমে আসছে। এভাবে চলতে থাকলে কম্পিউটার চিপের ক্রমাগত ক্ষুদ্র হতে থাকা বিভিন্ন যন্ত্রাংশসমূহ একপর্যায়ে চিরায়ত পদার্থবিজ্ঞানের পরিবর্তে কোয়ান্টাম বলবিজ্ঞানের নিয়মসমূহের অধীনে আচরণ করা শুরু করবে। হার্ডওয়্যারের এই মৌলিক পরিবর্তন অনেক ক্ষেত্রে তাত্ত্বিক কম্পিউটার বিজ্ঞানের সীমানাও নতুন করে নির্ধারণ করেছে।
অনেকে মনে করেন, বিজ্ঞানী রিচার্ড ফাইনম্যানের বিখ্যাত বক্তৃতা "There's Plenty of Room at the Bottom: An Invitation to Enter a New Field of Physics" গবেষক মহলে প্রথমবারের মত অতি ক্ষুদ্র সংগঠন নিয়ে চিন্তা ভাবনার অনুপ্রেরণার সৃষ্টি করে। ১৯৫৯ সালের ২৯শে ডিসেম্বর, ক্যালিফোর্নিয়া ইন্সটিটিউট অফ টেকনলজি-তে অনুষ্ঠিত আমেরিকান ফিজিক্যাল সোসাইটির বার্ষিক সভায় দেয়া এ বক্তৃতায় ফাইনম্যান আণবিক মাপে প্রকৌশলের সম্ভাবনা নিয়ে কথা বলেন। ফাইনম্যান বক্তৃতাটিতে আণবিক অথবা অতিপারমাণবিক মাপে প্রকৌশলের ক্ষেত্রে কোয়ান্টাম বলবিজ্ঞানজনিত প্রপঞ্চ বিবেচনায় আনার উপর জোর দেন।